cyanic-selkie/wikianc huggingface dataset:
লিংগ স্তম্ভন
দিশ
প্ৰায় সংখ্যক উত্থিত পুৰুষাংগ ওপৰলৈ পোন হয়। উলম্বভাৱে ওপৰলৈ বা প্ৰায় উলম্বভাৱে তললৈ বা আনুভূমিকভাৱে সমুখলৈ পোন হোৱাটো সচৰাচৰ আৰু স্বাভাৱিক। এয়া লিংগৰ গঠন প্ৰক্ৰিয়াৰ ওপৰত নিৰ্ভৰ কৰে। পোন লিঙ্গ এটা ওপৰলৈ বা তললৈ, সোঁফালে বা বাওঁফালে, বক্ৰ ভাৱে ওপৰলৈ বা তললৈ বা পোন নলীৰ দৰে স্তম্ভন হ'ব পাৰে। লিংগৰ অত্যাধিক বক্ৰতা পেৰ'নাইজ ৰোগৰ ফলত হ'ব পাৰে। ই আক্ৰান্ত ব্যক্তিক শাৰীৰিক বা মানসিকভাৱে প্ৰভাৱিত কৰিব পাৰে। ইয়াৰ ফলত স্তম্ভনৰ সময়ত লিংগত বিষ বা লিংগ শিথিলতাই দেখা দিব পাৰে। সাধাৰণতে ঔষধ সেৱন কৰি বা অস্ত্ৰোপচাৰৰ দ্বাৰা এই ৰোগৰ চিকিৎসা কৰিব পাৰি যদিও অস্ত্ৰোপচাৰ একেবাৰে অন্তিম পৰ্যায়ৰ বিকল্প।
নিম্নলিখিত তালিকাখনে দেখুৱায় যে থিয় হৈ থকা অৱস্থাত পুৰুষ এজনৰ বাবে উত্থিত লিংগৰ কোণৰ মাপ সচৰাচৰ কিমান হয়। তালিকাত, শূন্য ডিগ্ৰীয়ে (0°) পেটৰ দিশে পোনকৈ ওপৰলৈ, ৯০° য়ে পোনকৈ আগলৈ আৰু ১৮০° য়ে পোনকৈ ভৰিৰ দিশে নিৰ্দেশ কৰা বুজাইছে।
লিংগ স্তম্ভন ত্ৰুটি
পুৰুষাংগ কঠিন হ'বলৈ অথবা দীৰ্ঘ সময়ৰ বাবে কঠিনতা বৰ্তাই ৰাখিবলৈ অসমৰ্থ হোৱা যৌন অসুস্থতাবিধক লিংগ স্তম্ভন ত্ৰুটি অথবা পুৰুষত্বহীনতা বোলে। পুৰুষত্বহীনতাৰ অধ্যয়ন-ইতিহাস পুৰুষত্বৰ অধ্যয়নৰ সমানেই পুৰণি আৰু ই মূত্ৰৰোগবিজ্ঞানৰ এক শাখা।
লিংগোত্থান ত্ৰুটীৰ বিভিন্ন কাৰণ আছে। কিন্তু ইয়াৰ সৰ্বোপৰি কাৰণ হ'ল ইণ্টাৰনেল প্যুডেণ্ডেল ধমনীৰ শাখা পেৰিনিয়েল ধমনীৰ বেৰৰ এণ্ডোথেলিয়াম কোষবোৰে পৰ্যাপ্ত পৰিমাণে নাইট্ৰিক এছিড মুকলি কৰি নিদিয়াটো।
লিংগোত্থান ত্ৰুটী শাৰীৰিক আৰু মানসিক উভয় কাৰণতেই হ'ব পাৰে যাৰ অধিকাংশই সহজসাধ্য। মধুমেহ, ৰেচন তন্ত্ৰৰ ৰোগ, দীৰ্ঘকালীন মদ্যপান, মাল্টিপল স্ক্লেৰ'চিচ, ধমণী সংকীৰ্ণতা, শিৰা-ধমনীৰ ৰোগ, নানান স্নায়বিক ৰোগ আদি শাৰীৰিক কাৰকেই প্ৰায় ৭০ শতাংশ পুৰুষত্বহীনতাৰ কাৰণ। অন্য ৰোগৰ চিকিৎসাত ব্যৱহাৰ হোৱা লিথিয়াম, পেৰ'যেনটিন আদিয়েও পুৰুষত্বহীনতাত অৰিহণা যোগাই।
প্ৰায়াপিজম
প্ৰায়াপিজম এক বিষময় ৰোগ য'ত শাৰীৰিক আৰু মানসিক উত্তেজনা অবিহনেও পুৰুষাংগই নিজৰ শিথিল অৱস্থা বৰ্তাই ৰাখিবলৈ সক্ষম নহয়। চাৰিঘণ্টাতকৈ অধিক সময় জুৰি থকা প্ৰায়াপিজমৰ আত্যায়িক চিকিৎসা অত্যন্ত আৱশ্যকীয়।
অন্যান্য জীৱ-জন্তু
যৌন মিলনৰ সময়ত, মতা কুকুৰৰ লিঙ্গ স্ফীত নহয়, কুকুৰৰ লিংগত থকা বেকুলাম নামৰ হাড়ৰ বাবে মতা কুকুৰে মাইকী কুকুৰৰ জনন অংগত লিংগ প্ৰৱেশ কৰিবলৈ সক্ষম হয়। গৰ্ভ থকা স্তন্যপায়ী প্ৰাণীৰ সৰহ সংখ্যকৰে দেহত এই বিশেষত্ব দেখা যায়। পুং জনন অংগ প্ৰৱেশৰ পিছত ই স্ত্ৰী জনন অংগৰ ভিতৰ ভাগতে ক্ৰমে স্ফীত হ'বলৈ ধৰে ইয়াৰ বিপৰীতে মানুহৰ যৌন সম্ভোগৰ ক্ষেত্ৰত পুৰুষৰ জনন অংগ সাধাৰণতে মহিলাৰ জনন অংগত প্ৰৱেশ কৰাৰ পূৰ্বেই স্ফীত হৈ পৰে।
মতা হাতীৰ জনন অংগ ইংৰাজীৰ 'S' আকৃতিৰ। স্ফীত অৱস্থাত ই 'Y' আকৃতিৰ হৈ পৰে।
এটা ষাঁড়ৰ লিঙ্গ, উত্থানৰ পিছত আকাৰত সামান্য বৃদ্ধি ঘটে। শিথিল অৱস্থাটো লিঙ্গটো যথেষ্ট কঠিন হৈয়ে থাকে আৰু উত্থানৰ সময়ত ই পূৰ্বতকৈ যথেষ্ট কঠিন হৈ পৰে। প্ৰস্ৰাৱ কৰা প্ৰক্ৰিয়াটো লিংগৰ উত্থিত অৱস্থাত বেছি প্ৰভাৱিত নহয়, কিন্তু লিঙ্গৰ পেশী শিথিল হৈ থকা বা চিগমোইড ফ্লেক্সচৰ পোন অৱস্থাত ই অধিক প্ৰভাৱিত হয়।
স্ফীত হৈ নথকা অৱস্থাত ঘোঁৰাৰ লিংগ দৈৰ্ঘ্য প্ৰায় ৫০ চে.মি আৰু ব্যাস ২.৫ - ৬ চে.মি। স্ফীত অৱস্থাত দৈৰ্ঘ্য দুগুণে বৃদ্ধি হোৱাৰ বিপৰীতে ব্যাস ৩ বা ৪ গুণ বাঢ়ে।
চৰাইৰ লিংগ স্তন্যপায়ী প্ৰাণীৰ লিংগতকৈ পৃথক। ইহঁতৰ লিংগোত্থানত তেজৰ পৰিৱৰ্তে লসিকাই ক্ৰিয়া কৰে।
প্ৰাকৃতিক সম্পদ
প্ৰাকৃতিক সম্পদ (Natural Resources) হৈছে প্ৰকৃতিৰ বুকুত পোৱা যিবোৰ পদাৰ্থ জীৱৰ জীৱন তথা জীৱনধাৰণৰ বাবে আৱশ্যক। মাটি,পানী,বায়ু,খনিজ পদাৰ্থ,উদ্ভিদ তথা প্ৰাণী আদি সকলো প্ৰাকৃতিক সম্পদৰ অন্তৰ্গত। প্ৰকৃতিবিদ ৰবাৰ্ট.ডি.হামৰিনৰ মতে প্ৰাকৃতিক সম্পদ হল “The ultimate supply factor – will act either as serious constraint or as a vibrant, sustaining contributor to growth. ”প্ৰাকৃতিক সম্পদবোৰ – জৈৱ ৰাসায়নিক আৰু ভৌগোলিক বিৱৰ্তনৰ মূল উৎস। ইয়াক কোনেও নিজ ইচ্ছাত পৰিচালিত কৰিব নোৱাৰে। অৱশ্যে এই সম্পদ সমূহ একমাত্ৰ মানুহৰ প্ৰতিভা আৰু প্ৰয়োজনীয় প্ৰযুক্তি বিদ্যাৰ বলতহে মূল্যবান হিচাপে পৰিগণিত হয়। ৰাষ্ট্ৰসংঘৰ মতে প্ৰাকৃতিক পৰিবেশত বিদ্যমান আৰু সমাজৰ উপকাৰৰ বাবে ব্যৱহাৰ যোগ্য যিকোনো সামগ্ৰীয়েই প্ৰাকৃতিক সম্পদ। এই হিচাপে ভুভাগ,জলজ সম্পদ,খনিজ সম্পদ,বনজ সম্পদ,জলবায়ু এই সকলোবোৰ প্ৰাকৃতিক সম্পদৰ অন্তৰ্গত। <ref name="গ্ৰন্থ ১"
অৰণ্য সম্পদ
অৰণ্য সম্পদ বুলিলে অৰণ্যৰ গছ-গছনি,হাবি-বন আদিৰ কথাহে ধৰা হয়। এখন দেশৰ প্ৰাকৃতিক পৰিবেশ সুস্থ কৰি ৰাখিবৰ বাবে শতকৰা ৩৩ভাগ ঠাই অৰণ্যই আৱৰা হব লাগে।
ঔদ্যোগিক আৰু সাংগঠনিক মনোবিজ্ঞান
ঔদ্যোগিক আৰু সাংগঠনিক মনোবিজ্ঞান (Industrial and organizational psychology) হৈছে মনোবিজ্ঞানৰ ভিতৰত এক প্ৰয়োগ শৃঙ্খলা যি ঔদ্যোগিক, কৰ্ম আৰু সংস্থাগত ক্ষেত্ৰত মানুহৰ মনোভাৱ আৰু আচৰণ ব্যাখ্যা কৰে। ঔদ্যোগিক আৰু সাংগঠনিক মনোবিজ্ঞানীসকলে মনস্তাত্বিক তত্ত্ব আৰু নীতি প্ৰয়োগ কৰি এজন ব্যক্তিৰ কৰ্ম জীৱন আৰু ইয়াৰ পৰা হোৱা মানসিক স্বাস্থ্যৰ ওপৰত প্ৰভাৱ অধ্যয়ন কৰে।
প্ৰাকৃতিক সম্পদ
অৰণ্য সম্পদ
অৰণ্যৰপৰা আমি বিভিন্ন ধৰণৰ অৰ্থনৈতিক সামগ্ৰী যেনে - কাঠ,খৰি,কাগজ,খাদ্য সামগ্ৰী,আঠা,ৰেচিন,তেল,ৰবৰ সূতা,লা,বাঁহ-বেত,সুগন্ধি দ্ৰব্য,ঔষধ,ড্ৰাগ ইত্যাদি পাওঁ। অৰণ্যৰ প্ৰধান উৎপাদন হ’ল কাঠ। এই কাঠ ইন্ধন হিচাপে ব্যৱহাৰ কৰাৰ উপৰিও আন বহুতো কামত প্ৰয়োজন হয়। আমাৰ দেশৰ অৰণ্যত প্ৰায় ২৫,০০০ বিধ মূল্যৱান ঔষধি গছ আছে। এই গছ সমূহৰপৰা বিভিন্ন ৰোগ নিৰাময়ৰ উপাদানবোৰ সংগ্ৰহ কৰা হয়। জিৰনি আৰু প্ৰাকৃতিক সৌন্দৰ্য্যৰ স্থল হিচাপেও অৰণ্যসমূহ ব্যৱহাৰ কৰা হয়।
অৰণ্যত উৎপাদিত গছসমূহে অৰ্থনৈতিক দিশত অৰিহনা যোগোৱাৰ লগতে পৰিবেশৰ ক্ষেত্ৰতো গুৰুত্বপূৰ্ণ অৱদান যোগায়।
ঔদ্যোগিক আৰু সাংগঠনিক মনোবিজ্ঞান
২০১৪ চনত আমেৰিকা যুক্তৰাষ্ট্ৰৰ ব্যুৰ' অফ লেবাৰ পৰিসংখ্যাৰ অকুপেশ্বনেল আউটলুক হেণ্ডবুক (Occupational Outlook Handbook) অনুসৰি উদ্যোগ আৰু সংগঠনমূলক মনোবিজ্ঞানক পৰৱৰ্তী দশকত আটাইতকৈ দ্ৰুতগতিত বিকশিত হোৱা জীৱিকা। অনুমান কৰা হৈছে যে এই জীৱিকা ৫৩% বৃদ্ধি পাব আৰু গড় বছৰি দৰ্মহা হʼব ১,০৯,০৩০ আমেৰিকান ডলাৰ। ২০১৮ চনৰ পৰা এই চাকৰিৰ শীৰ্ষ পদত থকাসকলৰ (শীৰ্ষ ১০ শতাংশ পদবীধাৰি) বছৰি উপাৰ্জন হʼব ১,৯২,১৫০ আমেৰিকান ডলাৰ।
প্ৰাকৃতিক সম্পদ
জল সম্পদ
পানী প্ৰকৃতিৰ এক মূল্যবান নবীকৰণ সম্পদ। পৃথিৱীৰ বায়ুমণ্ডলত মুঠ ১.৪ বিলিয়ন কিউবিক কিলোমিটাৰ পানী আছে। ইয়াৰে ৯৭ শতাংশ সাগৰীয় পানী আৰু মাত্ৰ ৩ শতাংশ নিৰ্মল পানী। এই তিনি শতাংশ নিৰ্মল পানীৰ ৭৭.২ শতাংশ বৰফ আকাৰে হিমবাহত জমা হৈ আছে,২২.৪ শতাংশ ভূ্গৰ্ভত থকা পানী আৰু মাত্ৰ ০.৩৬ শতাংশ নদী,খাল,বিল,হ্ৰদ আদিত থকা পানী। সাগৰে জলীয় চক্ৰ ৰ দ্বাৰা পৃথিৱীত নিৰ্মল পানী যোগান ধৰে। প্ৰতি বছৰে সাগৰৰ পৰা ১.৪ ইঞ্চি ডাঠ স্তৰৰ পানী বাষ্পীভৱন হয়। তাৰে ৯০ শতাংশ পানী জলীয় চক্ৰৰ দ্বাৰা পুনৰ সাগৰলৈ ঘূৰি আহে। সৌৰশক্তিয়ে ভূপৃষ্ঠৰ ওপৰত থকা বিভিন্ন জল উৎসৰ পৰা পানীৰ বাষ্পীভৱন ঘটায় আৰু বৰষুণৰ পানী নাইবা বৰফ আকাৰেৰে পুনৰ ই ভূ-পৃষ্ঠলৈ উভতি আহে।
ঔদ্যোগিক আৰু সাংগঠনিক মনোবিজ্ঞান
ইতিহাস
ঔদ্যোগিক আৰু সাংগঠনিক মনোবিজ্ঞানৰ ঐতিহাসিক বিকাশ আমেৰিকা যুক্তৰাষ্ট্ৰ, অষ্ট্ৰেলিয়া, জাৰ্মানী, নেডাৰলেণ্ডছ আৰু ৰোমানিয়াৰ দৰে পূৱ ইউৰোপীয় দেশসমূহত সমান্তৰালভাৱে ঘটিছিল। যেতিয়া ৱিলহেম ৱোণ্ডে (Wilhelm Wundt) জাৰ্মানীৰ লেপজিগত ১৮৭৯ চনত প্ৰথম মনস্তাত্বিক পৰীক্ষামূলক মনোবিজ্ঞানৰ আৰম্ভণি কৰিছিল, সেই সময়ত (১৮৮০ৰ মাজভাগত) ৱোণ্ডে দুজন মনোবিজ্ঞানী, হুগ' মুনষ্টাৰবাৰ্গ (Hugo Münsterberg) আৰু জেমছ মেককিন কেট্টলক (James McKeen Cattell) প্ৰশিক্ষণ দিছিল, যিসকলে ঔদ্যোগিক আৰু সাংগঠনিক মনোবিজ্ঞানৰ উদ্ভাৱনাত গুৰুতৰ প্ৰভাৱ পেলাইছিল।
প্ৰাকৃতিক সম্পদ
জল সম্পদ
এজন পূৰ্ণাঙ্গ ব্যক্তিক দৈনিক তৃষ্ণা নিবাৰণৰ বাবে তিনি লিটাৰ পানীৰ প্ৰয়োজন। তেনেদৰে দৈনিক বিশ্বত প্ৰায় ৫বিলিয়ন ঘনলিটাৰ বিশুদ্ধ পানীৰ প্ৰয়োজন হয়। বিশ্বত শতকৰা ৭০ ভাগ পানী জলসিঞ্চনৰ কামত ব্যৱহাৰ হয়। ভাৰতবৰ্ষত ৯৩ শতাংশ পানী কৃষিকাৰ্য্যত ব্যৱহাৰ হয়। বিশ্বত শতকৰা ২৫ ভাগ পানী উদ্যোগ সমূহত প্ৰয়োজন হয়।
ঔদ্যোগিক আৰু সাংগঠনিক মনোবিজ্ঞান
ইতিহাস
মানুহৰ কৰ্মক্ষমতাৰ পাৰ্থক্যবোৰ মানৱ "ত্ৰুটি" হিচাপে চোৱাৰ সলনি, জেমছ কেট্টলে ই এক ব্যক্তি-বিশেষ পাৰ্থক্য হিচাপে ব্যাখ্যা কৰে। ৱাল্টাৰ ডিল স্কট (Walter Dill Scott), যি কেট্টলৰ সমকালীন আছিল, যি সেই সময়ৰ (১৯১৯) আটাইতকৈ বিশিষ্ট ঔদ্যোগিক আৰু সাংগঠনিক মনোবিজ্ঞানী আছিল, তেওঁ, আৰু ৱালটাৰ ভেন ডাইক বিংহেম (Walter Van Dyke Bingham) যি কাৰ্নেগী ইনষ্টিটিউট অফ টেকন'লজীত (Carnegie Institute of Technology)-ত কাম কৰিছিল, দুয়োজনে একত্ৰিতভাৱে বিপনন আৰু বিক্ৰী কৰ্মী সকলৰ বাছনি আৰু প্ৰশিক্ষণৰ বাবে পদ্ধতি বিকশিত কৰিছিল।
প্ৰাকৃতিক সম্পদ
খনিজ সম্পদ
খনিজ সম্পদ সমূহ অনৱীকৰণ সম্পদ। ১৯৯০-৯১ চনৰ তথ্য অনুসৰি সমগ্ৰ বিশ্বত খনিজ তেলৰ ব্যৱহাৰ ৩.১ শতাংশ বৃদ্ধি পাইছে। আমেৰিকা,যুক্তৰাষ্ট্ৰ,কানাডা,দক্ষিণ আফ্ৰিকা আৰু অষ্ট্ৰেলিয়াত পৃথিৱীৰ ভিতৰত সৰ্বাধিক খনিজ পদাৰ্থ পোৱা যায়। Geological Survey of India ৰ জৰিপ মতে ভাৰতবৰ্ষত ৮৪ বিধতকৈও অধিক খনিজ সম্পদ ইতিমধ্যে আহৰণ কৰা হৈছে।
খনিজ সম্পদৰ ব্যৱহাৰ
খনিজ সম্পদ বহু ক্ষেত্ৰত ব্যৱহাৰ কৰা যায়। তাৰ ভিতৰত:
ঔদ্যোগিক আৰু সাংগঠনিক মনোবিজ্ঞান
তথ্য সংগ্ৰহ
শ্ৰেণী:মনোবিজ্ঞান
অসমৰ নগৰ-মহানগৰসমূহৰ তালিকা
অসমৰ নগৰ-মহানগৰসমূহৰ তালিকাত জিলা ভিত্তিক অসমৰ পৌৰ নগৰ সমূহক সূচীভূক্ত কৰা হৈছে। ২০১১ চনৰ লোকপিয়লৰ তথ্য অনুসৰি বৰ্তমান ৰাজ্যখনত ২৭ খন জিলা, ৫৮ টা মহকুমা আৰু ৮৩ খন নগৰ আছে।  মহানগৰ অসমত মাত্ৰ এখনেই আৰু সেইখন হৈছে গুৱাহাটী মহানগৰ । ৰাজ্যখনত মুঠ জনসংখ্যা ৩১,১৬৯,২৭২ জন।
বাহ্যিক সংযোগ
* শ্ৰেণী:অসম সম্পৰ্কীয় তালিকা
প্ৰকৃতি আই
ইউৰোপীয় পৰম্পৰাৰ ইতিহাস
"প্ৰকৃতি" শব্দটো লেটিন শব্দ, "natura"ৰ পৰা আহিছে, যাৰ অৰ্থ জন্ম বা চৰিত্ৰ। ইংৰাজীত ইয়াৰ প্ৰথম লিপিবদ্ধ ৰূপত ব্যৱহাৰ হৈছিল ১২৬৬ চনত। "নেচুৰা" আৰু মাতৃ প্ৰকৃতিৰ ব্যক্তিত্ব মধ্যযুগত বহুলভাৱে জনপ্ৰিয় আছিল। সঠিকভাৱে ঐশ্বৰিক আৰু মানুহৰ মাজত থকা এটা ধাৰণা হিচাপে ইয়াক প্ৰাচীন গ্ৰীচৰ পৰাই আৰম্ভ হোৱা বুলি অনুসন্ধানত জনা যায়, যদিও পৃথিৱীক হয়তো দেৱী হিচাপে মূৰ্ত কৰি তোলা হৈছিল। নৰ্ছসকলৰ Jörð (Jord, বা Erth) নামৰ এগৰাকী দেৱীও আছিল।
লিখিত ব্যৱহাৰ ক্ষেত্ৰত আটাইতকৈ প্ৰাচীনতম ব্যৱহাৰৰ হয় মাইচেনিয়ান গ্ৰীক ভাষাত: মা-কা (অনুবাদক মা-গা), "মাতৃ গিয়া", ৰৈখিক বি চিলেবিক লিপিত লিখা (খ্ৰীষ্টপূৰ্ব ত্ৰয়োদশ বা দ্বাদশ শতিকা)। গ্ৰীচত প্ৰাক-চক্ৰেটিক দাৰ্শনিকসকলে যেতিয়া পৃথিৱীৰ পৰিঘটনাসমূহৰ সম্পূৰ্ণতাক একক হিচাপে বিমূৰ্ত কৰাৰ সময়ত প্ৰকৃতিক "আৱিষ্কাৰ" কৰিছিল। পিছৰ মধ্যযুগীয় খ্ৰীষ্টান চিন্তাবিদসকলে প্ৰকৃতিক সকলোকে সামৰি লোৱা বুলি নাভাবিছিল, বৰঞ্চ ভাবিছিল যে তেওঁক ঈশ্বৰে সৃষ্টি কৰিছে; প্ৰকৃতিৰ স্থান পৃথিৱীত আছিল, অপৰিৱৰ্তিত আকাশ আৰু চন্দ্ৰৰ তলত। প্ৰকৃতি কেন্দ্ৰত ক’ৰবাত পৰি ৰৈছিল, তেওঁৰ ওপৰত কোনো ফেৰস্তা, আৰু তলত দানৱ আৰু নৰক আছিল। মধ্যযুগীয় ধাৰণাত প্ৰকৃতি আছিল কেৱল এজন ব্যক্তিত্ব, দেৱী নহয়।
আমেৰিকাৰ খিলঞ্জীয়া জনগোষ্ঠী
এলগনকিয়ান কিংবদন্তি অনুসৰি "ডাৱৰৰ তলত পৃথিৱী-মাতৃ বাস কৰে আৰু ইয়াৰ পৰা জীৱনৰ বাবে পানী উৎপন্ন হয়, আৰু এই পানীয়েই তেওঁৰ বুকুত থকা উদ্ভিদ, জীৱ-জন্তু আৰু মানুহক পানীৰ যোগান ধৰিছে।" (লাৰ'ছ ৪২৮)। ইয়াৰোপৰি প্ৰকৃতি আইক নোকোমিছ (আইতাক) বুলি জনা যায়।
ইনকা পৌৰাণিক কাহিনীত মামা পাচা বা পাচামামা এগৰাকী উৰ্বৰতাৰ দেৱী, তেওঁ ৰোপণ আৰু চপোৱাৰ তদাৰককাৰী। পাচামামাক সাধাৰণতে "মাতৃ পৃথিৱী" বুলি অনুবাদ কৰা হৈছে। কিন্তু অধিক আক্ষৰিক অনুবাদ হ'ব "মাতৃ বিশ্বব্ৰহ্মাণ্ড" (আইমাৰা আৰু কেচুয়া ভাষাত মামা = মাতৃ / পাচা = জগত, স্থান-কাল বা বিশ্বব্ৰহ্মাণ্ড)। পাচামামা আৰু তেওঁৰ স্বামী ইণ্টি আটাইতকৈ উপকাৰী দেৱতা। এণ্ডিয়ান পৰ্বতমালাৰ কিছু অংশত (বৰ্তমানৰ ইকুৱেডৰৰ পৰা চিলি আৰু আৰ্জেণ্টিনালৈকে) পূজা কৰা হয়।
দক্ষিণ-পূব এছিয়া
মূল ভূখণ্ডৰ দক্ষিণ-পূব এছিয়াৰ দেশ কম্বোডিয়া, লাওছ আৰু থাইলেণ্ডত পৃথিৱীক ফ্ৰা মে থোৰানী হিচাপে ব্যক্তি স্বৰূপ দিয়া হৈছে যদিও বৌদ্ধ পৌৰাণিক কাহিনীত তেওঁৰ ভূমিকা প্ৰকৃতি মাতৃৰ পৰা যথেষ্ট পৃথক। মালয় দ্বীপপুঞ্জত সেই ভূমিকা পূৰণ কৰিছে ইষ্ট ইণ্ডিজৰ দেৱী  দ্য ৰাইচ-মাদাৰ  শ্ৰীয়ে।
তথ্যসূত্ৰ
শ্ৰেণী:পৌৰাণিক কথা
অন্তহীন যাত্ৰা
অন্তহীন যাত্ৰা হৈছে ২০০৪ চনত মুক্তি লাভ কৰা এখন অসমীয়া চলচ্চিত্ৰ। গাৰ্গী এণ্টাৰটেইনমেণ্ট কো. (প্ৰাইভেট) লিমিটেডৰ বেনাৰত প্ৰাঞ্জল ভৰালী আৰু ছবি ভৰালীয়ে প্ৰযোজনা কৰা ডo মামণি ৰয়ছম গোস্বামীৰ এটি গল্পৰ ভিত্তিত নিৰ্মিত বোলছবিখন পৰিচালনা কৰে মুন্না আহমেদে। চিত্ৰনাট্য দুলাল ৰয়ৰ আৰু সংগীত ডাo হিতেশ বৰুৱাৰ। বোলছবিখন কলকাতা আন্তঃৰাষ্ট্ৰীয় চলচ্চিত্ৰ মহোৎসৱতো প্ৰদৰ্শিত হৈছিল।
তথ্যসূত্ৰ
শ্ৰেণী:অসমীয়া চলচ্চিত্ৰ শ্ৰেণী:২০০০ দশকৰ অসমীয়া চলচ্চিত্ৰ
বদলা পদ্ম আতা সত্ৰ
বদলা পদ্ম আতা সত্ৰ লখিমপুৰ জিলাৰ নাৰায়ণপুৰৰ শক্ৰাহী গাওঁত অৱস্থিত। মহাপুৰুষ মাধৱদেৱৰ শিষ্য বদলা পদ্ম আতাই ১৬৩৬ চনত এই সত্ৰখন স্থাপন কৰে । প্ৰবাদ আছে যে বদলা পদ্ম আতাই মাধৱদেৱৰ অধীনত উজনি অসমত বৈষ্ণৱ ধৰ্ম চোৱা চিতাৰ ভাৰ পাইছিল, তেখেতে জমদগ্নিৰ ভূমিত এই সত্ৰখন স্থাপন কৰিছিল। এসময়ত এই স্থান বৈষ্ণৱ ধৰ্ম চৰ্চাৰ মূখ্য কেন্দ্ৰ হৈ পৰিছিল। শংকৰ-মাধৱৰ মহাপ্ৰয়ানৰ পাছত বৈষ্ণৱ ধৰ্ম প্ৰচাৰত বদলা পদ্ম আতাই গুৰুত্বপূৰ্ণ ভূমিকা গ্ৰহণ কৰিছিল। সত্ৰ খন অনেক পুৰণি গ্ৰন্থৰ সংগ্ৰহেৰে সমৃদ্ধ। বদলা সত্ৰৰ লগতে আছে "ফুলনিথান"।
প্ৰতিষ্ঠা
মহাপুৰুষ শ্ৰী শ্ৰী মাধৱদেৱৰ গাৰ বদলেৰে তিতা চোমধৰৰ পুত্ৰ শ্ৰী বদলা পদ্ম আতাই বৰনদীৰ পৰা ব্ৰহ্মকুণ্ডলৈকে উজনিৰ ধৰ্মাচাৰ্যৰ দায়িত্ব পাইছিল। তেওঁ নাৰায়ণপুৰৰ পিঠিকটা মুকুণ্ডৰ ফুলনিবাৰীত শ্ৰীশ্ৰী ফুলনিথান আৰু জমদগ্নী ব্ৰাহ্মণৰ পৰা এটোলা সোণৰ বিনিময়ত কিনাভেটিত ১৬৩৬ চনত শ্ৰীশ্ৰী বদলা সত্ৰ স্থাপন কৰে ।
নৱবৈষ্ণৱ ধৰ্মত গুৰুত্ব
এই দুখন থানে এসময়ত বৰনাৰায়ণপুৰক কেন্দ্ৰ কৰি সমগ্ৰ উজনি অসমত নাম ধৰ্মৰ বাণী প্ৰচাৰৰ যোগেদি ধৰ্মসমাজক সমৃদ্ধ কৰি তুলিছিল। অসমৰ নৱবৈষ্ণৱ ধৰ্মৰ মূল হোতা মহাপুৰুষ শ্ৰীমন্ত শংকৰদেৱ আৰু তেৰাৰ প্ৰিয় শিষ্য মহাপুৰুষ শ্ৰীমাধৱদেৱৰ পাচতে যিসকল ধৰ্মাধিকাৰে নৱবৈষ্ণৱ আন্দোলনৰ বাঘজৰী হাতত লৈ অসমৰ ইমূৰৰ পৰা সিমূৰলৈ  শংকৰ-মাধৱৰ কীৰ্তন ঘোষা নাম প্ৰসংগৰে ঝংকাৰিত কৰি তুলিছিল সেই অগ্ৰণীসকলৰ অন্যতম আছিল বৰনাৰায়ণপুৰৰ শ্ৰীশ্ৰী ফুলনিথান, শ্ৰীশ্ৰী বদলা সত্ৰ আৰু মাজুলীৰ কমলাবাৰী সত্ৰৰ প্ৰতিষ্ঠাতা শ্ৰীশ্ৰী বদলা পদ্ম আতা। "কথাগুৰু চৰিত" আৰু দীননাথ বেজবৰুৱাৰ "বৰচৰিত"ত এই দুই থানৰ সুন্দৰ বিৱৰণ আছে।
অৱস্থিতি আৰু সত্ৰৰ বৰ্ণনা
নাৰায়ণপুৰ চহৰৰ এলেকাৰ কাষতে বহু বিঘা মাটিৰ নিজা মাটিৰ নিজা চৌহদত সত্ৰ আৰু থানখন অৱস্থিত। সত্ৰলৈ সোমাই যোৱা সোঁফালে খোলচোৱা পুখুৰী দেখা পোৱা যায়। আতাই সত্ৰৰ খোল চাবৰ বাবে এই পুখুৰীৰ কাষতে এঘৰ মানুহ বহুৱাইছিল সেইয়ে এই পুখুৰীৰ নাম খোলচোৱা পুখুৰী হয়।
মাধৱদেৱ কলাক্ষেত্ৰ
সত্ৰৰ চৌহদতে ৪৪.৮৬ বিঘা অঞ্চলত বিস্তৃত হৈ আছে মাধৱদেৱ কলাক্ষেত্ৰ । ২০২৩ চনৰ ১০ মে' তাৰিখে মুখ্যমন্ত্ৰী হিমন্ত বিশ্ব শৰ্মাই কলাক্ষেত্ৰখনৰ শুভ উদ্বোধন কৰে। পশ্চিম হাটীত সংগ্ৰহালয়, অতিথিশালা,৭০০ খন আসনযুক্ত প্ৰেক্ষাগৃহ, দক্ষিণ হাটীত ভকতগৃহ, নামঘৰ আৰু আতা গৃহ, কাৰ্যালয়, নিৰাপত্তাৰক্ষীৰ কাৰ্যালয়, ১৭৫ খন গাড়ী ৰাখিব পৰাকৈ পাৰ্কিংৰ সুবিধা, চিচিটিভিৰ সুবিধা, সমগ্ৰ চৌহদত সংগীতৰ ব্যৱস্থাৰে কলাক্ষেত্ৰখন সমৃদ্ধ। তদুপৰি শিশু উদ্যান, জলপান গৃহ, পাণ্ডুলিপি ভৱন, কলা কৃষ্টি কেন্দ্ৰ, মণিকূট আৰু সত্ৰাধিকাৰৰ বাসগৃহও নিৰ্মিত হৈছে।
বাহ্যিক সংযোগ
শ্ৰেণী:সত্ৰ শ্ৰেণী:নাৰায়ণপুৰ
অভয়াপুৰী
অভয়াপুৰী (IPA: ˌəbɑːjəˈpʊərɪ or ˌəbeɪjəˈpʊərɪ) (Abhayapuri) অসমৰ বঙাইগাঁও জিলাত অৱস্থিত এখন ঠাই৷ এই অঞ্চলটো গুৱাহাটীৰ পশ্চিমে ২০০ কিমি পশ্চিমে অৱস্থিত৷
ইতিহাস
ঐতিহাসিক বিজনী ৰাজ্যৰ ৰাজধানী অভয়াপুৰী নগৰৰ পূবদিশত ডুমুৰীয়া নামৰ ঠাইখন আছিল বুলি জনা যায়৷ ৰজা বিজিত নাৰায়ণে ১৬৭১ চনত এই ৰাজধানী প্ৰতিষ্ঠা কৰিছিল৷ কিন্তু ১৮৯৭ চনৰ ভূমিকম্পত ই ধ্বংসপ্ৰাপ্ত হয় আৰু দেওঁহাটীলৈ ইয়াক স্থানান্তৰ কৰা হয়৷ ৰাজবংশৰ ৰাণী অভেয়াশ্বৰীৰ নামেৰে নগৰখনৰ নাম অভয়াপুৰী ৰখা হৈছিল৷
ভৌগোলিক বিৱৰণ
অভয়াপুৰী গুৱাহাটীৰ পৰা ২০০ কি: মি: আৰু জিলা সদৰ বঙাইগাঁৱৰ পৰা ২১ কি: মি: দূৰত্বত অৱস্থিত ৷ দেৱদাৰু গছেৰে পৰিবেষ্টিত বাবে ই দেৱদাৰু নগৰী বুলিও জনাজাত ৷
আন্ত:গাঁথনি
২০১১ চনৰ লোকপিয়ল অনুসৰি, অভয়াপুৰীৰ মুঠ জনসংখ্যা ১৪,৬৭১ জন৷ ইয়াৰে ৫২% পুৰুষ আৰু ৪৮% মহিলা৷ অভয়াপুৰীৰ জনসংখ্যাৰ ১০% ছয় বছৰ বয়সৰ অনুৰ্ধৰ৷
যাতায়ত ব্যৱস্থা
অভয়াপুৰী নগৰৰ পৰা ৭ কি: মি: দূৰত্বত ৩১ নং ৰাষ্ট্ৰীয় ঘাইপথ আৰু ৩১ (খ) নং ৰাষ্ট্ৰীয় ঘাইপথৰ সংযোগস্থল ৷ উত্তৰ পূব সীমান্ত ৰেলপথৰ নিউবঙাইগাওঁ কামাখ্যা শাখা ৰেলপথে (গোৱালপাৰা হৈ) অভয়াপুৰীক চুই গৈছে ৷ ২ নং ৰাজ্যিক ঘাইপথ নগৰখনৰ সোঁমাজেদি পাৰ হৈ গৈছে৷
শিক্ষা
অভয়াপুৰীত ভালেসংখ্যক শিক্ষা প্ৰতিষ্ঠান আছে৷ ইয়াৰে ভিতৰত উল্লেখযোগ্য হ'ল- বিদ্যালয়-
মহাবিদ্যালয়-
ৰাজনীতি
অভয়াপুৰী বৰপেটা (লোকসভা সমষ্টি)ৰ অন্তৰ্ভুক্ত৷
তথ্যসূত্ৰ
শ্ৰেণী:অসমৰ নগৰ-মহানগৰ
নীৰজা ভানোট
নীৰজা ভানোট (नीरजा भनोत; জন্ম: ৭ চেপ্তেম্বৰ, ১৯৬৩; মৃত্যু: ৫ চেপ্তেম্বৰ, ১৯৮৬) "পেন এম" (পেন আমেৰিকান ৱৰ্লড এয়াৰৱেইজ) বিমান প্ৰতিষ্ঠানৰ এগৰাকী বিমানসেৱিকা (Purser) আছিল। ১৯৮৬ চনৰ ৫ চেপ্তেম্বৰৰ দিনা সন্ত্ৰাসবাদীৰ দ্বাৰা অপহৃত (হাইজেক) ‘পেন এম ফ্লাইট ৭৩’ বিমানখনৰ যাত্ৰীসকলক উদ্ধাৰৰ ক্ষেত্ৰত দেখুওৱা অদম্য সাহস, বিচক্ষণতা আৰু আত্মত্যাগৰ বাবে তেওঁক মৰোনোত্তৰ ভাৱে সামৰিক ক্ষেত্ৰৰ দেশৰ সৰ্বোচ্চ সন্মান ‘অশোক চক্ৰ’ প্ৰদান কৰা হয়। সেই দুৰ্ঘটনাতে সন্ত্ৰাসবাদীৰ গুলীত নীৰজা ভানোটে মৃত্যুবৰণ কৰে। নীৰজা ভানোট ‘অশোক চক্ৰ’ বঁটা বিজয়ী প্ৰথম ভাৰতীয় মহিলা হোৱাৰ লগতে আটাইতকৈ কম বয়সত এই বঁটা বিজয়ী হোৱাৰ গৌৰৱো অৰ্জন কৰিছে।
পৰিয়াল আৰু শিক্ষা-দীক্ষা
নীৰজা ভানোটৰ পৰিয়ালটো মুম্বাইৰ বাসিন্দা যদিও তেওঁলোকৰ ঘাই ঘৰ চণ্ডীগড়ত আছিল। পঞ্জাবী পৰিয়ালত জন্মগ্ৰহণ কৰা নীৰজা ভানোটৰ পিতৃৰ নাম হৰিশ ভানোট আৰু মাতৃ ৰমা ভানোট। নীৰজাৰ পিতৃয়ে The Hindustan Times কাকতত সাংবাদিক হিচাপে ৩০ বছৰ কৰ্মৰত আছিল আৰু ২০০৭ চনৰ ৩১ ডিচেম্বৰ তাৰিখে ৮৬ বছৰ বয়সত তেওঁৰ মৃত্যু হয়। নীৰজাৰ মাতৃ ৰমা ভানোটৰ মৃত্যু হয় ২০১৫ চনৰ ৫ ডিচেম্বৰ তাৰিখে। নীৰজাৰ দুগৰাকী ককায়েক অখিল ভানোট আৰু অনীশ ভানোট। নীৰজা ভানোটে স্কুলীয়া শিক্ষা গ্ৰহণ কৰে চণ্ডীগড়ৰ Sacred Heart Senior Secondary Schoolত। প্ৰাথমিক পৰ্যায়ৰ স্কুলীয়া শিক্ষা সাং কৰাৰ পিছতে তেওঁলোকৰ পৰিয়ালটো চণ্ডীগড়ৰ পৰা মুম্বাইলৈ আহে আৰু নীৰজাই মুম্বাইৰ Bombay Scottish School আৰু পিছত St. Xavier’s College, Mumbai ত নামভৰ্তি কৰে। ১৯৮৫ চনৰ মাৰ্চ মাহত পৰিয়ালৰ ফালৰ পৰা ঠিক কৰা যুৱকৰ সৈতে নীৰজা বিবাহপাশত আবদ্ধ হৈছিল যদিও যৌতুকজনিত কাৰণত তেওঁ স্বামীঘৰ ত্যাগ কৰি দুমাহৰ পিছতে পিতৃগৃহলৈ উভতি আহিবলৈ বাধ্য হয়।
বিমান অপহৰণৰ ঘটনাটো
সন্ত্ৰাসবাদীৰ দ্বাৰা পাকিস্তানৰ কৰাচী বিমান বন্দৰত ১৯৮৬ চনৰ ৫ চেপ্তেম্বৰ তাৰিখে ‘পেন অম ফ্লাইট ৭৩’ বিমানখন অপহৰণ (হাইজেক) কৰা হয়। উক্ত বিমানখনত নীৰজা ভানোট Senior flight Purser হিচাপে নিয়োজিত আছিল। মুঠ ৩৬১জন যাত্ৰী আৰু ১৯জন বিমানত কৰ্মৰত সদস্যক লৈ পেন এম ফ্লাইটখন মুম্বাইৰ পৰা নিউয়ৰ্কলৈ উৰা মাৰিছিল। বিমানখনে কৰাচী বিমানবন্দৰত অৱতৰণ কৰাৰ লগে লগে চাৰিজন সন্ত্ৰাসবাদীয়ে অতৰ্কিতে বিমানখনত প্ৰৱেশ কৰি লয়। সন্ত্ৰাসবাদী কেইজনে বিমানখন চাইপ্ৰাচলৈ উৰুৱাই নিব বিচাৰিছিল যাতে বিমানযাত্ৰী সকলক পণবন্দী কৰি তেওঁলোকৰ কেইজনমান সতীৰ্থক কাৰাগাৰৰ পৰা মুক্ত কৰিব পাৰে। অভাৱনীয় পৰিস্থিতিত নীৰজা ভানোটে বিচক্ষণতা দেখুৱাই ‘ককপিট’ত থকা বিমানচালকক বিমানঅপহৰণৰ বাৰ্তা প্ৰেৰণ কৰে। বৰ্তাপোৱাৰ লগে লগে ককপিটত থকা তিনিওজন বিমানচালকে (পাইলট, সহ-পাইলট আৰু বিমান অভিযন্তা) তেওঁলোকক প্ৰদান কৰা প্ৰশিক্ষণ অনুযায়ী ককপিটৰ ওপৰেদি থকা পথেদি বিমানখনৰ পৰা পলায়ন কৰে যাতে অপহৰণকাৰীসকলে বিমানখন উৰুৱাই নিবলৈ অসমৰ্থ হয়।
সন্ত্ৰাসবাদীসকল আছিল ‘আবু নিদাল অৰ্গেনাইজেচনছ’ (Abu Nidal Organization) নামৰ উগ্ৰপন্থী সন্থাটোৰ সদস্য। বিমানখন উৰুৱাবলৈ বিফল হোৱাত সন্ত্ৰাসবাদী কেইজনৰ পৰিকল্পনাত খেলিমেলি লাগে আৰু বিমানযাত্ৰীৰ লগতে বিমানত কৰ্মৰত সকলোকে ভীতি প্ৰদৰ্শন কৰিবলৈ আৰম্ভ কৰে। আমেৰিকাবাসী নাগৰিক সকল চিনাক্ত কৰিবলৈ সন্ত্ৰাসবাদীকেইজনে বিমান পৰিচালিকাসকলক বিমানযাত্ৰী সকলোৰে পাচপৰ্ট সমূহ সংগ্ৰহ কৰিবলৈ নিৰ্দেশ দিয়ে। নীৰজা ভানোটে পৰিস্থিতিৰ সৈতে মোকাবিলা কৰি বুদ্ধিমত্তাৰে বিমানত থকা ৪১জন আমেৰিকা নিবাসীলোকৰ পাচপৰ্টসমূহ লুকুৱাই ৰাখিবলৈ সমৰ্থ হয়। বিমানৰ বাকী পৰিচাৰিকাসকলৰ লগ লাগি তেওঁ আমেৰিকাবাসী সকলৰ পাচপৰ্টসমূহ আসনৰ তলত ভৰাই ৰাখি সন্ত্ৰাসবাদীকেইজনক বিভ্ৰান্ত কৰি তোলে।
শ্বাসৰূদ্ধ পৰিস্থিতিত নীৰজা ভানোটে অতি সাহসিকতা প্ৰদৰ্শন কৰি বিমানযাত্ৰীসকলক সন্ত্ৰাসবাদীৰ কবলৰ পৰা আশ্বস্ত কৰি ৰাখে। সন্ত্ৰাসবাদীকেইজনে ১৭ ঘণ্টা অতিক্ৰম কৰাৰ পিছতো পাইলট অবিহনে বিমান চলাবলৈ বিফল হোৱাত কিংকৰ্তব্য বিমূঢ় হৈ পৰে আৰু যধে-মধে গুলীবৰ্ষণ কৰিবলৈ আৰম্ভ কৰে। যাত্ৰীসকলৰ মাজত হুৱা-দুৱা লাগে। এনে সময়তে নীৰজা ভানোটে বিমানৰ জৰুৰীকালীন দৰ্জাখন খুলি দিবলৈ সক্ষম হয়। দৰ্জাখন খুলি নীৰজা ভানোটে পলায়ন কৰি নিজৰ জীৱন ৰক্ষা কৰিবলৈ সমৰ্থ হ’লহেতেন। কিন্ত্ত তেওঁ সকলো বিমানযাত্ৰীকে ততাতৈয়া কৰি বিমানৰ পৰা নামি যাবলৈ সহায় কৰে। এনে সময়তে তিনিজন কণমানি শিশুৰ প্ৰাণৰক্ষা কৰিবলৈ যাওঁতে নীৰজা ভানোট গুলীবিদ্ধ হয় আৰু মৃত্যুমুখত পৰে। মুঠ ৩৬১জন যাত্ৰীৰ ১২০জন আহত হয় আৰু ২০ গৰাকীৰ প্ৰাণহানি হয়। বাকী সকলোকে সুকলমে উদ্ধাৰ কৰা হয় আৰু সন্ত্ৰাসবাদী কেইগৰাকীও বন্দী হয়।
তথ্যসূত্ৰ
শ্ৰেণী:ভাৰতৰ ব্যক্তি শ্ৰেণী:মৃত ব্যক্তি
বাসুদেৱ দাসগুপ্ত
বাসুদেৱ দাসগুপ্ত বাংলা ভাষাত হাংৰি আন্দোলনৰ ছুটি গল্পকাৰ আৰু উপন্যাসিক। ১৯৩৮ চনৰ ৩১ ডিচেম্বৰত তেঁওৰ জন্ম হয়। মৃত্যু: ২০০৫ চনৰ ৩১ আগস্ট।
তথ্য সংগ্ৰহ
শ্ৰেণী:হাংৰি আন্দোলন
ডেণ্ড্ৰবিয়াম মস্কেটাম
ডেণ্ড্ৰবিয়াম মস্কেটাম বা পাটমুগী ফুল (musky-smelling dendrobium; কস্তুৰী গোন্ধযুক্ত ডেণ্ড্ৰবিয়াম) হৈছে ডেণ্ড্ৰ'বিয়াম পৰিয়ালৰ অৰ্কিডৰ এটা প্ৰজাতি। ই এবিধ পৰাশ্ৰয়ী অৰ্কিড। ইয়াক হিমালয় অঞ্চল অৰ্থাৎ উত্তৰ আৰু পূব ভাৰত, উত্তৰ বাংলাদেশ, নেপাল, ভূটান আৰু ইউনানত থলুৱাভাৱে পোৱা যায়। ইয়াৰ উপৰিও পাটমুগী ফুল ইণ্ডোচাইনা, অৰ্থাৎভিয়েটনাম, থাইলেণ্ড, ম্যানমাৰ, লাওছ আৰু কম্বোডিয়াতো থলুৱাভাৱে উপলব্ধ। অসমতো ই প্ৰাকৃতিকভাৱে হয়।
বিৱৰণ
পাটমুগী অৰ্কিডৰ ফুলসমূহৰ শেঁতা মুগা বা কমলা চানেকীয়া আভাস থকা শেঁতা হালধীয়া বৰণৰ। ভিতৰৰ ফালৰ পাহিত কজলা আভাস থাকে। এডাল পুষ্পঠানিত দহ বা ততোধিক ফুল থাকে। অন্য ডেণ্ড্ৰ'বিয়ামৰ দৰে ইয়াৰ পাতসমূহ মূল ঠাঁৰিডালৰ দুয়োফালে সমভাৱে সজ্জিত। ইয়াক ঘাইকৈ অৰণ্যৰ মাজত গছৰ ডালত পোৱা যায়।
ডেণ্ড্ৰবিয়াম মস্কেটামৰ পৰা আহৰণ কৰিব পৰা দুবিধ দ্ৰৱ্য হৈছে প্লিকাটল বি আৰু ফেনান্থ্ৰিন।
তথ্য সংগ্ৰহ
শ্ৰেণী:অৰ্কিড শ্ৰেণী:অসমত পোৱা অৰ্কিডসমূহ শ্ৰেণী:সপুষ্পক উদ্ভিদ
শাক্তধৰ্ম
শাক্তধৰ্ম (সংস্কৃতত: शाक्तं, Śāktaṃ; আক্ষৰিক অৰ্থ শক্তিবাদ) হিন্দু ধৰ্মৰ এটা শাখাসম্প্ৰদায়। হিন্দু দিব্য মাতৃকা শক্তি বা দেৱী পৰম আৰু সৰ্বোচ্চ ঈশ্বৰ – এই মতবাদৰ ওপৰত ভিত্তি কৰিয়েই শাক্তধৰ্মৰ উদ্ভৱ হৈছে। এই ধৰ্মমতাৱলম্বীসকলৰ মতে শাক্ত (সংস্কৃত: शक्त, Śakta) নামে অভিহিত কৰা হয়। হিন্দু ধৰ্মৰ প্ৰধান তিনিটা বিভাগৰ অন্যতম হৈছে শাক্তধৰ্ম। অন্য দুটা বিভাগ হ’ল বৈষ্ণৱ ধৰ্ম আৰু শৈৱ ধৰ্ম।
তথ্যসূত্ৰ
* শ্ৰেণী: পোখালি (ধৰ্ম)
উৎপল দাস
উৎপল দাস (ইংৰাজী: Utpal Das) অসমীয়া চলচ্চিত্ৰ জগতৰ এজন জনপ্ৰিয় অভিনেতা৷ তেখেতে বৰ্তমানলৈ বহুকেইখন অসমীয়া ভাষাৰ চলচ্চিত্ৰ, চুটি ছবি আৰু ধাৰাবাহিকত অভিনয় কৰিছে।
টিভি ধাৰাবাহিক
চলচ্চিত্ৰ আৰু ভিচিডিত অভিনয় কৰাৰ বাদেও তেখেতে টিভি ধাৰাবাহিকতো অভিনয় কৰি আহিছে, তাৰে মাজৰ জনপ্ৰিয় ছিৰিয়েল দুখনমান হ’ল:-
তথ্য সংগ্ৰহ
শ্ৰেণী:অসমীয়া অভিনেতা শ্ৰেণী:জীৱিত ব্যক্তি
ময়নুল হক
মইনুল হক (Moinul Haque) অসমৰ এজন মূকাভিনয় শিল্পী৷ তেওঁ প্ৰায় ১৯৭০ চনৰ পৰা মূকাভিনয় প্ৰদৰ্শন কৰি আহিছে৷ তেওঁ পোন প্ৰথম বাৰৰ বাবে উত্তৰ-পূব ভাৰতত মাইম একাডেমীৰ প্ৰতিষ্ঠা কৰে৷ মূকাভিনয় ক্ষেত্ৰত ভাৰত চৰকাৰৰ সাংস্কৃতিক বিভাগৰ পৰা জলপানি লাভ কৰা হকে ২০০৯ চনত সংগীত নাটক অকাডেমী বঁটা লাভ কৰে৷ তেওঁ “The Thief”, “The Puppet”, “Mask Maker”, “Paisa” “The Bridge” আদি অনেক মূকাভিনয়ৰ সৃষ্টি কৰে৷
সৌৰ শক্তি
নৱীকৰণযোগ্য অন্যতম শক্তি হৈছে সৌৰশক্তি, ইয়াৰ উৎস হৈছে সূৰ্য। সূৰ্যৰ দ্বাৰা বিকিৰণ হোৱা ফ’টন কণাক (UV) সৌৰকোষ নামৰ আৰ্হিৰ দ্বাৰা আবদ্ব কৰি নিৰ্দিষ্ট পদ্বতিৰে বিদ্যুৎ শক্তিলৈ ৰূপান্তৰ কৰা হয়। এই পদ্বতিক বৰ্তমান বহুলভাবে solar pv, Solar heating, solar thermal plants, solar architecture, artificial photosynthesis ইত্যাদি বিবিধ ক্ৰিয়াত ব্যৱহাৰ কৰা হয়। ইয়াৰ উপৰিও দৈনন্দিন জীৱনত ব্যৱহৃত বিভিন্ন সা-সজুঁলিও এই পদ্বতিৰে প্ৰস্তুত কৰা হয়,যেনে সৌৰকুকাৰ, সৌৰচাকি, সৌৰলেম্প, সৌৰঘড়ী, সৌৰ এয়াৰ-কণ্ডিছনাৰ,সৌৰফেন,সৌৰগাড়ী,সৌৰ-চাৰ্জাৰ,সৌৰ-ষ্টিটলাইট,সৌৰফীৰ্জ ইত্যাদি। বৰ্তমান কালত,সৌৰশক্তিৰ চাহিদা তথা ব্যৱহাৰ বিশ্বজুৰি দ্ৰুতগতিত বৃদ্বি পাইছে; আমেৰিকা যুক্তৰাষ্টই সৌৰশক্তিৰ পৰা বিদ্যুত উৎপাদনৰ ক্ষেত্ৰত পৃথিৱীৰ ভিতৰতে প্ৰথম স্থানত আছে। ২০১৩ৰ ভিতৰত আমেৰিকাত ১০ গিগাৱাটৰ ফ’ট’ভেলেটিক তথা 0.৫GW ৰ বহুতো পাৱাৰ প্লেন্ত স্থাপন কৰা হয়। জাপানেও ১৯৯০ ৰ পিছৰ পৰা সৌৰশক্তিৰ ক্ষেত্ৰত যথেষ্ট উদগতি লভিছে। সৌৰশক্তিৰ ক্ষেত্ৰত দেশখন বিশ্বজুৰি তৃতীয় স্থানত আছে; তেওঁলোকৰ সৌৰশক্তিৰ প্ৰযুক্তিৰ দুটা ভাগ হ’ল photovoltaic system আৰু concentrated solar power।
ছ’লাৰ কুকিং আৰু সৌৰকুকাৰ
সৌৰ বা ছ’লাৰ কুকাৰ সমূহে প্ৰত্যক্ষভাবে সূৰ্যৰ তাপৰ সহায়ত ৰন্ধন কাৰ্য সম্পন্ন কৰে, নিৰ্মাণ অনুযায়ী বক্স-কুকাৰ,পেনেল-কুকাৰ আৰু প্ৰতিসৰিত –কুকাৰ আদি বিভিন্ন প্ৰকাৰেৰে ভাগ কৰিব পাৰি। কুকাৰসমূহ অপৰিবাহী পদাৰ্থৰে নিৰ্মাণ কৰা হয় লগতেই ট্ৰাৰ্নছপেৰেণ্ট পদাৰ্থ ব্যৱহাৰ কৰা হয়। সৌৰকুকাৰ সৰ্বপ্ৰথমে Horace de Saussure এ ১৭৬৭ খীষ্টাব্দত নিৰ্মাণ কৰি উলিয়ায়।
বিল্ডিং হিটিং আৰু সৌৰগৃহ
সৌৰগৃহ হৈছে এক ধৰণৰ গৃহ,যাক নিদিষ্টধৰণেৰে নিৰ্মাণ কৰা হয় যাতে ই সৌৰশক্তি শোষণ কৰি ভিন্ন ভিন্ন কাৰ্যত প্ৰয়োজনীয় তাপ উৎপন্ন কৰিব পাৰে, এনে গৃহসমূহত তাপ পৰিবাহী সৰঞ্জামৰ সন্মুখত বিশিষ্ট বৰ্গৰ গ্লাছ ব্যৱহাৰ কৰা হয়। বিল্ডিং হিটিংৰ বাৱে ঘৰৰ চালত সংগ্ৰাহক সমূহ স্থাপন কৰা হয়, এই সংগ্ৰাহক সমূহৰ বহিকক্ষবোৰ অপৰিবাহী পদাৰ্থেৰে নিৰ্মিত তথা তাপ শোষণৰ বাবে ধাতুৰ একোখনকৈ প্লেট থাকে। ইহঁতে সূৰ্যৰ প্ৰখৰ তাপক শোষণ কৰে।
শ্ৰেণী:বিদ্যুৎ শক্তি শ্ৰেণী:শক্তি শ্ৰেণী:নবীকৰণযোগ্য শক্তি
গাখীৰ
200px|right|thumb|এক গিলাচ গাখীৰ গাখীৰ (Milk) হ’ল স্তন্যপায়ী প্ৰাণীৰ ওহাৰ বা স্তনৰ পৰা নিৰ্গত এবিধ বগা জুলীয়া পদাৰ্থ। এই পদাৰ্থ বিধেই হ’ল সদ্য জন্ম স্তন্যপায়ী প্ৰাণীৰ প্ৰাথমিক আহাৰ। যি কোনো ধৰণৰ অন্য আহাৰ হজম কৰিব পৰা নোহোৱা পৰ্যন্ত শিশুৱে গাখীৰ খাই ডাঙৰ দীঘল হয়। শিশুৰ জন্মৰ পাছত সৃষ্টি হোৱা প্ৰথম গাখীৰকণ যাক কলষ্ট্ৰাম (Colostum) বুলি কোৱা হয়, ইয়াত যথেষ্ট পৰিমাণৰ পুষ্টিকৰ গুণ থাকে, যি সদ্যজন্ম শিশুটিক বেমাৰৰ বিৰুদ্ধে প্ৰতিৰোধ ক্ষমতা গঢ়াত সহায় কৰে। প্ৰাণী ভেদে গাখীৰৰ উপাদানসমূহ ভিন ভিন হয় যদিও ইয়াৰ মূল উপাদানসমূহ হ’ল চৰ্বি বা ফেট, প্ৰ'টিন বা মাংসসাৰ, কেলছিয়াম আৰু ভিটামিন C। গৰুৰ গাখীৰৰ ph লেভেল হ’ল ৬.৪ পৰা ৬.৮, যি অলপ আম্লিক ধৰ্মৰ। একাপ গাখীৰত (২৪০ মিলিলিটাৰ) থকা পুষ্টিকাৰক পদাৰ্থবোৰৰ পৰিমাণ তলত দিয়া তালিকাৰ দৰে - {|
<ref name="গ্ৰন্থ ১"
ব্যৱহাৰৰ প্ৰকাৰ
গাখীৰ মূলতঃ দুই ধৰণে ব্যৱহাৰ হয় – প্ৰাকৃতিকভাৱে শিশুৰ আহাৰ হিচাপে আৰু মানুহৰ দ্বাৰা বিভিন্ন খাদ্য বস্তু প্ৰস্তুতকৰণত।
প্ৰাকৃতিকভাৱে শিশুৰ আহাৰ
মাকৰ স্তনৰ পৰা শিশুৱে গাখীৰ আহাৰ হিচাপে সকলো স্তন্যপায়ী প্ৰাণীয়ে গ্ৰহণ কৰে। শিশুৱে যেতিয়া নিজে অন্য আহাৰ খাব আৰু হজম কৰিব পৰা হয় তেতিয়া গাখীৰ গ্ৰহণ কৰা বাদ দিয়ে। মানুহৰ ক্ষেত্ৰত কোনো কোনো সংস্কৃতিত সাত বছৰ পৰ্যন্ত শিশুৱে মাকৰ গাখীৰ খায়।
মানুহৰ দ্বাৰা খাদ্য প্ৰস্তুত কৰাত
মানুহে গাখীৰ প্ৰধানকৈ তৃণভোজী প্ৰাণীৰ পৰা আহৰণ কৰি বিভিন্ন খাদ্য প্ৰস্তুত কৰা তথা গাখীৰ পোনপতীয়াকৈ খাবলৈ ব্যৱহাৰ কৰে। তৃণভোজী প্ৰাণীৰ ভিতৰত গৰু আৰু ম'হৰ গাখীৰ বেছি প্ৰচলন। ভেড়া, ছাগলী, মেথোন আদি প্ৰাণীৰো গাখীৰ ব্যৱহাৰ কৰা হয়। গাখীৰৰ পৰা ক্ৰীম, মাখন, ঘী, পনীৰ, চিজ, আইচ ক্ৰীম আদি বিভিন্ন খাদ্য বস্তু প্ৰস্তুত কৰা হয়। ইয়াৰ উপৰিও বিভিন্ন খাদ্য বস্তুত গাখীৰ মূল উপাদান হিচাপে ব্যৱহাৰ কৰা হয়।
এৱা গাখীৰ
দৈ নবন্ধাকৈ বা ফাটি নোযোৱাকৈ ৰখা গাখীৰক এৱা গাখীৰ বোলে। গাখীৰ ভালে ৰাখিবলৈ সময়ে সময়ে উতলাই ৰাখিবলগীয়া হয়। ফ্ৰিজ বা বৰফৰ মাজত ৰাখিও গাখীৰ দীৰ্ঘ সময়ৰ কাৰণে গাখীৰ ভালে ৰাখিব পাৰি।
তথ্য সংগ্ৰহ
শ্ৰেণী:পানীয়
দীনবন্ধু (চলচ্চিত্ৰ)
দীনবন্ধু হৈছে ২০০৪ চনৰ ১৫ অক্টোবৰত মুক্তি লাভ কৰা মুনিন বৰুৱা পৰিচালিত আৰু কৃষ্ণ ৰয়, গোপাল জালান প্ৰযোজিত এখন অসমীয়া চলচ্চিত্ৰ। ড॰ ভবেন্দ্ৰ নাথ শইকীয়া ৰচিত বহুপঠিত "যৌতুক" নামৰ গল্প আৰু পিছলৈ আৱাহন থিয়েটাৰৰ বাবে লিখা "দীনবন্ধু" নাটকৰ ওপৰত ভিত্তি কৰি এই বোলছবিখন নিৰ্মাণ কৰা হৈছিল। মুখ্য ভূমিকাত অভিনয় কৰা শিল্পীসকল আছিল তপন দাস, অৰুণ নাথ, প্ৰস্তুতি পৰাশৰ, গায়ত্ৰী মহন্ত, নিশিতা গোস্বামী আৰু জুবিন গাৰ্গ। ভাল ব্যৱসায় কৰাৰ উপৰিও ছবিখনে ২০০৪ চনৰ "অসমীয়া ভাষাৰ শ্ৰেষ্ঠ ছবিৰ ৰাষ্ট্ৰীয় বঁটা" (ৰজত কমল) লাভ কৰে ।
কাহিনীৰ সাৰাংশ
লাহে লাহে তেওঁৰ জীয়েকহঁতৰো বিয়াৰ বয়স হয়। শহুৰৰ ঘৰৰ দাবী মানি লৈ তেওঁ ডাঙৰ জী (গায়ত্ৰী মহন্ত)ৰ বিয়া ধুমাধামেৰে পাতে। কিন্তু সৰু জীয়েক (নিশিতা গোস্বামী)ৰ বিয়াৰ বাবে তেওঁৰ হাতত অলপো টকা নোহোৱাৰ পৰিস্থিতিৰ উদ্ভৱ হয়। তেতিয়া তেওঁ কিদৰে জীৱনৰ আৰম্ভণিৰ পৰা ঘটনাসমূহ বৰ্ণাই কিদৰে নিজৰ আৰু বৰ জীয়েকৰ বিয়াই তেওঁৰ অৰ্থনৈতিক ভেঁটি থানবান কৰিলে সেই বিষয়ে এটা কাহিনী লিখে। সৰু জীয়েক নিশিতা গোস্বামীৰ বিয়াখন ভালকৈ পাতিব নোৱাৰাৰ আত্মগ্লানিত ভুগি তেওঁ পৰোক্ষভাৱে তাইক প্ৰেমিক বিপুল (জুবিন গাৰ্গ)ৰ লগত পলাই যাবলৈ উপদেশ দিয়ে। সকলোবোৰ বুজি তায়ো সেইমতেই ঘৰ এৰি যায়গৈ ।
সংগীত
ছবিখনৰ সংগীত পৰিচালনা কৰিছিল জুবিন গাৰ্গে। গীতৰ কথা ড॰ ভবেন্দ্ৰ নাথ শইকীয়াৰ আৰু সুৰ জুবিন গাৰ্গৰ। কণ্ঠ নিগৰাইছিল অনিন্দিতা পাল আৰু জুবিন গাৰ্গে।
বাহ্যিক সংযোগ
শ্ৰেণী:অসমীয়া চলচ্চিত্ৰ শ্ৰেণী:শ্ৰেষ্ঠ অসমীয়া পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী শ্ৰেণী:২০০০ দশকৰ অসমীয়া চলচ্চিত্ৰ‎
হেৰী পটাৰ (চলচ্চিত্ৰ শৃংখলা)
ডেভিড হেইমেনে প্ৰযোজনা কৰা হেৰী পটাৰ শৃংখলাটিৰ চলচ্চিত্ৰৰ বিপণন কৰিছে ৱাৰ্ণাৰ ব্ৰাদাৰ্ছ পিকচাৰ্ছে। শৃংখলাটিৰ আটাইকেইখন চলচ্চিত্ৰৰ প্ৰধান তিনিটা চৰিত্ৰ হেৰী পটাৰ, ৰন ৱিজলি আৰু হাৰমাইনি গ্ৰিঞ্জাৰৰ ভূমিকাত অভিনয় কৰিছে ক্ৰমে, ডেনিয়েল ৰেডক্লিফ, ৰুপাৰ্ট গ্ৰিণ্ট আৰু এমা ৱাটচনে। হেৰী পটাৰ শৃংখলাটি বৰ্তমানে সমগ্ৰ বিশ্বৰ শিশুসকলৰ মাজত এক আইকনত পৰিণত হৈছে তদুপৰি ইতিমধ্যেই শৃংখলাটি সৰ্বকালৰ সকলোতকৈ ব্যৱসায়িকভাবে সফল চলচ্চিত্ৰ শৃংখলা হিচাপে পৰিগণিত হৈছে। এই পৰ্যন্ত হেৰী পটাৰে প্ৰায় ৬ বিলিয়ন ডলাৰ আয় কৰিছে আৰু সৰ্বোচ্চ উপাৰ্জনকাৰী ৩০খন চলচ্চিত্ৰৰ তালিকাত শৃংখলাটিৰ প্ৰত্যেকখন ছবিয়েই অন্তৰ্ভুক্ত হৈছে।
অন্তিমখন কিতাপ হেৰী পটাৰ এণ্ড দ্য ডেথলি হেল’জ ৰ আধাৰত দুটা খণ্ডত চলচ্চিত্ৰ নিৰ্মাণ কৰা হৈছে। দ্বিতীয়খণ্ডৰ হেৰী পটাৰ এণ্ড দ্য ডেথলি হেল’জৰ মুক্তিৰে ইতিমধ্যে সমাপ্তি ঘটিছে গোটেই বিশ্বত আলোড়ন সৃষ্টি কৰা এই অতীব জনপ্ৰিয় শৃংখলাটিৰ।
হেৰী পটাৰ এণ্ড দ্য ফিল'ছ’ফাৰ্চ ষ্টোন
হেৰী পটাৰ নামৰ এটি অনাথ শিশুৱে তেওঁৰ মায়ামমতাহীন খুড়াকৰ ঘৰত এক দুখৰ জীৱন অতিবাহিত কৰিছে। এঘাৰ বছৰ বয়সত, হঠাৎ ৰুবিয়াচ হেগ্ৰিড নামৰ এজন আধা দানৱ যেন লোকে হেৰীক জনায় তেওঁ আচলতে এজন যাদুকৰ। তেওঁৰ পৰা হেৰীয়ে জানিব পাৰে যে তেওঁৰ বয়স যেতিয়া এবছৰ আছিল, তেতিয়া সেই সময়ৰ সকলোতকৈ ভয়ঙ্কৰ ক’লা যাদুকৰ লৰ্ড ভলডেমৰ্ট তাৰ মাক দেউতাকক হত্যা কৰে। ভলডেমৰ্টে হেৰীকো হত্যা কৰিবৰ চেষ্টা কৰিছিল, কিন্তু কোন এক ৰহস্যময় কাৰণত হেৰী বাচি যায় আৰু ভলডেমৰ্টৰ পতন ঘটে। ফলত যাদুকৰসকলৰ বিশ্বত হেৰীৰ অজানিতে তেওঁ অত্যন্ত জনপ্ৰিয় ব্যক্তি ৰূপে পৰিগণিত হয়। হেগ্ৰিডে হেৰীক যাদুশিক্ষাৰ বিদ্যালয়লৈ যাবলৈ পৰামৰ্শ দিয়ে আৰু এদিন হেৰী হগৱাৰ্টচ যাদুশিক্ষা স্কুলত ভৰ্তি হয আৰু নতুন নতুন যাদু শিকাত ব্ৰতী হয়। হগৱাৰ্টচত হেৰীয় ৰন ৱিজলি আৰু হাৰমায়নি গ্ৰিঞ্জাৰক লগ পায়, তিনিওৰে মাজত গভীৰ বন্ধুত্ব গঢ়ি উঠে। সেই বছৰেই হেৰী আৰু তেওঁৰ তিনি বন্ধুৱে ঘটনাক্ৰমে স্কুলত সংৰক্ষিত ৰহস্যময় পৰশমনিৰ অস্তিত্ব সম্পৰ্কে জানিবলৈ পায় আৰু মনিটিক অশুভ শক্তিৰ হাতৰ পৰা ৰক্ষা কৰিবলৈ দৃঢ়প্ৰতিজ্ঞ হয়।
হেৰী পটাৰ এণ্ড দ্য চেম্বাৰ অফ ছিক্ৰেটচ (২০০২)
হেৰী, ৰন আৰু হাৰমাইনি হগৱাৰ্টচলৈ তাওঁলোকৰ দ্বিতীয় বৰ্ষৰ শিক্ষাগ্ৰহণৰ বাবে ঘূৰি আহে। আগৰ বছৰৰ তুলনাত এই বছৰটো তেওঁলোকৰ বাবে আৰু অধিক প্ৰত্যাহ্বানজনক হৈ পৰে। কোনোৱে হগৱাৰ্টচ স্কুলৰ চেম্বাৰ অফ ছিক্ৰেটছ (গোপন কক্ষ)ৰ দুৱাৰ খুলি দিয়ে, যাৰ ফলত হগৱাৰ্টচ ছাত্ৰছাত্ৰী আৰু ভূতবোৰ কোনো অপশক্তিৰ হাতত পৰি এটি এটিকৈ শিললৈ ৰূপান্তৰিত হ’বলৈ আৰম্ভ কৰে। এসময়ত হেৰীয়ে অবশ্যেই লৰ্ড ভলডেমৰ্টৰ আন এক ৰূপৰ সৈতে যুদ্ধ কৰে আৰু এখন ৰহস্যময় ডায়েৰিক ধ্বংস কৰে যিখন আছিল এই সকলো অশুভ কাৰ্যকলাপৰ উৎস।
হেৰী পটাৰ এণ্ড দ্য প্ৰিজনাৰ অফ আজকাবান (২০০৪)
হগৱাৰ্টচত হেৰী পটাৰৰ তৃতীয় বৰ্ষ, হেৰী আৰু তেওঁৰ বন্ধুসকল পুনৰ স্কুললৈ আহে। ৰেমাচ লুপিন হগৱাৰ্টচৰ কা’লা যাদুৰ বিৰুদ্ধে প্ৰতিৰোধ বিষয়ৰ নতুন শিক্ষক হিচাবে নিযুক্ত হয়। এনেতে এদিন কুখ্যাত হত্যাকাৰী চিৰিয়াচ ব্লেকে আজকাবানৰ কাৰাগাৰ ভঙি পলায় আহে। ব্লেকৰ হাতৰ পৰা হগৱাৰ্টচক ৰক্ষাৰ বাবে যাদু মন্ত্ৰণালয়ে ভয়ঙ্কৰ আৰু অশুভ ডিমেণ্টৰবিলাকক নিয়োগ কৰে। এইসময়তে হেৰীয়ে তাৰ অতীত সম্পৰ্কে অনেক নজনা কাহিনী জানিবলৈ পায় আৰু লগতে জানিব পাৰে, এই চিৰিয়াচ ব্লেক কোন, আৰু তেওঁ আচল পৰিচয় কি?
হেৰী পটাৰ এণ্ড দ্য গবলেট অফ ফায়াৰ (২০০৫)
হগৱাৰ্টচত হেৰীৰ চতুৰ্থ বৰ্ষত অশুভ আত্মা ভলডেমৰ্টৰ পুনৰ উত্থান ঘটে। ভলডেমৰ্টৰ ষড়যন্ত্ৰৰ জালত পৰি হেৰীয়ে মুখামুখি হ’ব লগা হয় এক নিৰ্মম অগ্নিপৰীক্ষাৰ। ছলে বলে কৌশলে হেৰীক ব্যবহাৰ কৰি ভলডেমৰ্টে তেওঁৰ হেৰুওৱা দেহটো পুনৰ ঘূৰাই পায়। এইবোৰৰ মাজত অশুভ শক্তিৰ উত্থানৰ বলি হয় চেডৰিক ডিগৰি নামৰ এজন ছাত্ৰ। সৰ্বত্ৰ ক’লা যাদুৰ এক বাতাবৰণ সৃষ্টি হয়। ভলডেমৰ্টৰ নেতৃত্বত পুনৰ সুসংগঠিত হয় ডেথ ইটাৰ (মৃত্যু খাদক) সকলৰ।
হেৰী পটাৰ এণ্ড দ্য অৰ্ডাৰ অফ দ্য ফিনিক্স (২০০৭)
হগৱাৰ্টচত হেৰীৰ পঞ্চম বৰ্ষ আৰম্ভ হয় আন এক অনাকাঙ্খিত এক ঘটনাৰ মাজেদি, হেৰীয়ে ডিমেণ্টৰৰ আক্ৰমণৰ সন্মুখীন হ’ব লগা হয়। হগৱাৰ্টচৰ সৰ্বত্ৰতে মাত্ৰ অবিশ্বাস আৰু আতঙ্কৰ ছাপ দেখিবলৈ পোৱা যায়। ভলডেমৰ্টক দমন কৰাৰ উদ্দেশ্যে ডাম্বলড’ৰে এই সময়তে পুনৰগঠন কৰে এটি পুৰণি সংগঠন, অৰ্ডাৰ অফ দ্য ফিনিক্স। হেৰীয়েও নিজৰ বন্ধুসলকৰ সতে লগ লাগি গঢ়ি তোলে ডাম্বলডৰৰ সেণা নামৰ এক ছাত্ৰ সংগঠন। অন্যদিশে যাদু মন্ত্ৰনালয়ত সংৰক্ষিত এটি গোপন সামগ্ৰী নিজৰ হাতলৈ আনাৰ বাবে ভলডেমৰ্টে পুনৰ নতুন জাল পাতে, যি ষড়যন্ত্ৰত ধৰা পৰি, হেৰীয়ে নিজেকে আৰু বন্ধুসকলক ঠেলি দিয়ে এক অনিশ্চিত বিপদৰ দিশে।
হেৰী পটাৰ এণ্ড দ্য হাফ-ব্লাড প্ৰিন্স (২০০৯)
হগৱাৰ্টচত হেৰীৰ ষষ্ঠ বৰ্ষ, ভলডেমৰ্টে নিজৰ ক্ষমতা ক্ৰমাত আৰু বৃদ্ধি কৰি গৈ থাকে। এইপিনে নতুন শিক্ষক হিচাপে হগৱাৰ্টচট যোগদান কৰে ডাম্বলড’ৰৰ পুৰণি বন্ধু হোৰেচ স্লাগহৰ্নে। হেৰী আৰু ডাম্বলডৰে ভলডেমৰ্টক পৰাজিত কৰাৰ নতুন পন্থা বিচৰাৰ প্ৰক্ৰিয়া অব্যাহত ৰাখে। সেইসময়তে স্লাগহৰ্নে ভলডেমৰ্টেৰ অমৰত্বৰ চাবিকাঠি হ'ৰক্ৰাক্স সমূহৰ সম্পৰ্কে জানিব পাৰে, লগতে জানিব পাৰে যে ভলডেমৰ্টক হত্যা কৰিবলৈ হ’লে প্ৰথমে এই হৰক্ৰাক্সসমূহক ধ্বংস কৰিব‍ই লাগিব।
পৰ্ব-১ (২০১০)
হেৰী, ৰন আৰু হাৰমায়নিৰ সমুখত কেৱলমাত্ৰ এটাই পথ খোলা থাকে, ভলডেমৰ্টৰ অমৰত্বৰ চাবিকাঠি হ’ৰক্ৰাক্সসমূহ বিচৰা আৰু এইবোৰ ধ্বংস কৰা। ভলডেমৰ্টৰ উত্থান আৰু ক্ষমতা দখলৰ পৰিপ্ৰেক্ষিতত তেওঁলোকে প্ৰতিপলে মুখামুখি হয় চৰম অৱস্থাৰ। তেওঁলোকৰ অভিযানৰ প্ৰতিটো খোজে খোজে বিপদে হেতালি খেলে। কিন্তু সকলো প্ৰতিবন্ধকতা নেউচি তেওঁলোকে লক্ষ্যেৰ দিশে আগবাঢ়ি যায়। এই দীৰ্ঘতম অভিযানত তেওঁলোকে মুখামুখি হয় আন এক ৰসহ্য, ডেথলি হেল’জ (মৃত্যুৰ উপহাৰ) সমূহৰ।
পৰ্ব-২ (২০১১)
এটি হৰক্ৰাক্স ধ্বংস আৰু মৃত্যুৰ উপহাৰ সমূহৰ তাৎপৰ্য আবিষ্কাৰ কৰাৰ পাছত হেৰী, ৰন আৰু হাৰমায়নি পুনৰ বাকীবোৰ হৰক্ৰাক্স বিচৰাৰ বাবে নিজকে নিয়োগ কৰে। ভলডেমৰ্ট ক্ৰমাত অসামান্য ক্ষমতাৰ অধিকাৰী হৈ পৰে, সেইসময়তে তেওঁ দ্য এল্ডাৰ ৱাণ্ড নামৰ এক শক্তিশালী যাদুদণ্ডও লাভ কৰে। ভলডেমৰ্টে হগৱাৰ্টচত পুনৰ ক্ষমতা লাভ কৰাৰ উদ্দেশ্যে হগৱাৰ্টচ আক্ৰমণ কৰে। আৰু অন্যদিশে হেৰীৰ নেতৃত্বত সংঘটিত হয় পোহৰ পথৰ যাদুকৰ, ডাইনী আৰু অন্যান্য যাদুৰ প্ৰাণী সকলৰ দ্বাৰা যাদু আৰু মাগলবিশ্ব (সাধাৰণ মানুহৰ বিশ্ব)ক ভলডেমৰ্টৰ অশুভ ছায়াঁৰ পৰা মুক্ত কৰাৰ অভিযান।
বহিঃসংযোগ
শ্ৰেণী:হেৰী পটাৰ (চলচ্চিত্ৰ)
বতাহ শক্তি
বতাহ শক্তি বা বায়ু শক্তি (Wind Energy) হৈছে বায়ু টাৰ্বাইনৰ যোগেৰে যান্ত্ৰিক শক্তি প্ৰদান কৰি বৈদ্যুতিক জেনেৰেটৰ ঘূৰাবলৈ কৰা বায়ুৰ ব্যৱহাৰ। বায়ু শক্তি হৈছে এক জনপ্ৰিয় বহনক্ষম, নৱীকৰণযোগ্য উৎস যি জীৱাশ্ম ইন্ধনৰো এক উৎকৃষ্ট বিকল্প৷ কাৰণ জীৱাশ্ম ইন্ধনত প্ৰদূষণ অধিক হয়৷
বতাহ শক্তি উৎপাদন-স্থলীত বহুকেইটা গাইগুটীয়া বায়ু টাৰ্বাইন থাকে৷ এই টাৰ্বাইনবোৰ বৈদ্যুতিক শক্তি সংবহন নেটৱৰ্কৰ লগত জড়িত হৈ থাকে৷ সমুদ্ৰতীৰৰ সমীপৰ বতাহ বা উপকূলৱৰ্তী বতাহ (Onshore Wind) হৈছে বৈদ্যুতিক শক্তিৰ এক সুলভ উৎস৷ বহু ক্ষেত্ৰত কয়লা আৰু গেছ উৎপাদনৰ তুলনাত এই শক্তি কম মূল্যৰ৷ আনহাতে উপকূলৰ পৰা দূৰত থকা বা Offshore wind হৈছে অধিক স্থিৰ আৰু শক্তিশালী৷ অৱশ্যে এনেধৰণৰ উৎপাদন-স্থলী গঢ়া আৰু তাৰ পৰিচালনা-ব্যয় তাৎপৰ্যপূৰ্ণভাৱে বেছি৷ উপকূলৱৰ্তী বতাহস্থলী সমূহে গ্ৰীডলৈ কিছু শক্তিৰ যোগান ধৰিব পাৰে৷
বতাহ শক্তি সকলো সময়তে উপলব্ধ নহয়৷ সেয়েহে চাহিদা অনুসাৰে ইয়াক যোগান ধৰিব নোৱাৰি৷ স্থানীয়ভাৱে, এই শক্তি পৰিবৰ্তনশীল, যি বছৰ-বছৰ ধৰি ধাৰাবাহিক শক্তিৰ যোগান ধৰে৷ কিন্তু কম সময়ৰ ক্ষেত্ৰত এই শক্তিৰ যথেষ্ট তাৰতম্য হয়। সেয়েহে, এক নিৰ্ভৰযোগ্য যোগানৰ বাবে ইয়াক আন শক্তি উৎসৰ সৈতে একেলগে ব্যৱহাৰ কৰা উচিত৷
পৰিসংখ্যা
২০১৯ চনত প্ৰকাশিত হোৱা গোলকীয় বতাহ শক্তি প্ৰতিবেদন মতে, ২০১৯ চনত সমগ্ৰ বিশ্বজুৰি ৬০.৪ গিগাৱাট বতাহ শক্তি সংস্থাপিত কৰা হৈছে৷ ২০১৮ চনতকৈ বতাহ শক্তিৰ সংস্থাপিত ক্ষমতা প্ৰায় ১৯ শতাংশ বাঢ়িছে৷ প্ৰতিবেদন মতে, বতাহ শক্তিৰ ইতিহাসত এই বছৰটোৱে দ্বিতীয় শ্ৰেষ্ঠ প্ৰদৰ্শন আগবঢ়ায়৷ বিশ্বত বতাহ শক্তিৰ ক্ষমতা হৈছেগৈ ৬৫১ গিগাৱাটতকৈও বেছি৷ ২০১৮ চনতকৈ দহ শতাংশ বেছি৷ চীন আৰু আমেৰিকা যুক্তৰাষ্ট্ৰই উপকূলৱৰ্তী বতাহ শক্তিৰ বজাৰখনত নিজৰ শীৰ্ষতম স্থান অক্ষুণ্ন ৰাখে৷ ২০১৯ চনত এই দুয়োখন ৰাষ্ট্ৰই মিলি ৬০% তকৈও অধিক নতুন শক্তি সংস্থাপিত কৰিলে৷
ভাৰতৰ বতাহ শক্তি
ভাৰত প্ৰায় ৭,৬০০ কিলোমিটাৰজোৰা উপকূলীয় ৰেখাৰে আবৃত্ত আৰু এই ৰেখাই ভাৰতৰ তিনিটা দিশ স্পৰ্শ কৰি আছে৷ উপকূল-দূৰৱৰ্তী বতাহ শক্তি উৎপাদনৰ ক্ষেত্ৰতো ভাৰতৰ সম্ভাৱনা প্ৰচুৰ৷ এই বিশেষ দিশটো বিবেচনা কৰি ভাৰত চৰকাৰে ২০১৫ চনৰ ৬ অক্টোবৰত National offshore wind energy policy (ৰাষ্ট্ৰীয় উপকূল-দূৰৱৰ্তী বতাহ শক্তি নীতি) প্ৰকাশ কৰে৷
তথ্যসংগ্ৰহ
শ্ৰেণী:বিদ্যুৎ শ্ৰেণী:বিদ্যুৎ শক্তি শ্ৰেণী:নবীকৰণযোগ্য শক্তি
সন্ধান ডট কম
সন্ধান হৈছে অসমীয়া ভাষাৰ এখন অনলাইন আলোচনী। ২০১২ চনৰ জুলাই মাহত এই আলোচনীখনৰ প্ৰথম সংখ্যা প্ৰকাশ হয়। ই-আলোচনীখনে ২০১৫ চনত 'দক্ষিণ এছিয়া আৰু এছিয়া পেচিফিক মন্থন বঁটা লাভ কৰে ৷ তদুপৰি ২০১৬ চনত ই-সংস্কৃতি আৰু ঐতিহ্য শিতানত ৬ষ্ঠ ই-নৰ্থ ইষ্ট বঁটা লাভ কৰে ৷
উদ্দেশ্য
ইউনিক’ডৰ যোগেদি ই-বিশ্বত অসমীয়া ভাষা-সাহিত্য প্ৰচাৰ কৰাটো আলোচনীখনৰ মুখ্য উদ্দেশ্য৷
ল’গ’ৰ অৰ্থ
সন্ধানৰ ল’গ’টো অসমীয়াৰ বাপতিসাহোন বিহুৰ লগত সংগতি ৰাখি তৈয়াৰ কৰা হৈছে। দুটা ম’হৰ শিঙৰ পেপাৰ চিহ্নৰে ইয়াক সজোৱা হৈছে আৰু লগতে দুয়োফালে থকা জোনস্বৰূপ অংশকেইটাৰে এক নতুন দিগন্ত আৱিষ্কাৰৰ উমান পোৱাৰ কথা সুচোৱা হৈছে।
পৰিচালনা
আলোচনীখনৰ প্ৰতিষ্ঠাপক নয়ন জ্যোতি কলিতা ৷ উপদেষ্টা, ব্যৱস্থাপক, সম্পাদক, সমন্বয়ক সমন্বিতে এটি কৰ্মদলে আলোচনীখন পৰিচালনা কৰে৷
তথ্যসূত্ৰ
শ্ৰেণী:অসম সম্পৰ্কীয় ৱেবছাইট শ্ৰেণী:পোখালি শ্ৰেণী:অনলাইন আলোচনী
অসমৰ মুখা শিল্প
thumb|280px|[[মাজুলীৰ চামগুৰি সত্ৰত সংৰক্ষিত মুখাসমূহ]] মুখাশিল্প (Mask) অসমৰ এবিধ প্ৰাচীন লোককলা। শ্ৰীমন্ত শংকৰদেৱক অসমৰ মুখা শিল্পৰ জনক বুলি গণ্য কৰা হয়। শ্ৰীৰামচৰণ ঠাকুৰৰ 'চৰিত পুথি'ত কৰা বৰ্ণনা অনুসৰি মহাপুৰুষজনাই ভাৱৰীয়াসকলৰ বাবে নিজ হাতে মুখা সজাতে সীমাবদ্ধ নাথাকি বিভিন্ন চৰিত্ৰৰ বাহনৰ মুখাসমূহো (যেনে-বিষ্ণুৰ বাহন গৰুড়, ব্ৰহ্মাৰ বাহন হংস) নিজহাতে তৈয়াৰ কৰি ভাওনাত ব্যৱহাৰ কৰিছিল। মুখাৰ ব্যৱহাৰ সাধাৰণতে ভাওনা, ৰাস আদি উংসৱ সমূহত দেখিবলৈ পোৱা যায়৷ মুখা সাজিবলৈ বাহ, খেৰ, বোকামাটি, গোবৰ আদি ব্যৱহাৰ কৰা হয়৷ প্ৰথমে বাহৰ মিহি তমালেৰে জঁকাটো সাজি লোৱাৰ পিচত তাত খেৰ মেৰিয়াই জঁকাটো থিৰ কৰি লোৱা হয়৷ ইয়াৰ পিচত বোকামাটি, গোবৰ আদি ব্যৱহাৰ কৰি নিদিষ্ট ৰূপ দিয়া হয়৷ শেষত বিভিন্ন ৰং সানি দেখনিয়াৰ কৰা হয়৷ অসমৰ মাজুলী আৰু গোলাঘাটৰ কেতবোৰ ঠাই মুখাশিল্পৰ বাবে জনাজাত৷
মুখা মূলতঃ তিনিপ্ৰকাৰৰ। বৰ মুখা বা ছোঁ মুখা,চুটি মুখা বা লোটোকাই মুখা আৰু মূৰ মুখা বা মুখ মুখা। মাজুলী চামগুৰি সত্ৰৰ সত্ৰাধিকাৰ শ্ৰী কোষকান্ত দেৱ গোস্বামীদেৱে মাজুলীৰ মুখা শিল্পক প্ৰথমে বিশ্ব দৰবাৰলৈ উলিয়াই আনে। তেখেতে অসমৰ বিভিন্ন ঠাইত, লগতে বহিঃৰাজ্যতো মুখা শিল্পৰ প্ৰদৰ্শনী পাতি এই শিল্পক জনপ্ৰিয় কৰি তোলে। তেখেতৰ এই একক প্ৰচেষ্টাৰ শলাগ ৰূপে তেখেতলৈ ২০০৩ তেখেতলৈ সংগীত নাটক একাডেমি বঁটা আগবঢ়োৱা হয়। তেখেতৰ প্ৰয়াণৰ পিছতো তেখেতৰ উত্তৰসুৰীয়ে এই শিল্প প্ৰতিষ্ঠাৰ হকে কাম কৰি আছে। মাজুলীৰ চামগুৰি সত্ৰ মুখা শিল্পৰ বাবে বিখ্যাত আৰু দেশ-বিদেশৰ পৰ্যটক এই শিল্প দৰ্শনৰ হেতু ইয়ালৈ আহে।
চিত্ৰ সম্ভাৰ
শ্ৰেণী:অসমৰ সংস্কৃতি শ্ৰেণী:ভাওনা শ্ৰেণী:ভাৰতৰ হস্তশিল্প
ভেলেণ্টাইন দিৱস
সন্ত ভেলেণ্টাইন দিৱস, সাধাৰণতে চমুকৈ ভেলেণ্টাইন দিৱস হ'ল এজন বা ততোধিক খ্ৰীষ্টিয় শ্বহীদ চেইণ্ট ভেলেণ্টাইনৰ নামত উচৰ্গিত দিন। বছৰৰ দ্বিতীয় মাহ ফেব্ৰুৱাৰী মাহৰ ১৪ তাৰিখে ইয়াক পালন কৰা হয়। ইয়াক এটা পৱিত্ৰ প্ৰেমৰ দিন হিচাপে সমগ্ৰ বিশ্বতে পালন কৰা হয়। এই দিনটোত প্ৰেমিক -প্ৰেমিকা সকলে নিজৰ প্ৰিয়জনক ফুলৰে, মিঠাই বা মৰমৰ বাৰ্তাৰে ( ভেলেণ্টাইন বাৰ্তা ) সম্ভাষণ জনায়। এই দিনটো, উচ্চ মধ্য যুগৰ জিও’ফ্ৰি চাওঁচাৰ (Geoffrey Chaucer)ৰ চক্ৰৰ লগত ৰাজকীয় প্ৰেমৰ পৰম্পৰাৰ জয়জয় ময়ময়ৰ সময়তে, প্ৰথম বাৰৰ বাবে ৰোমাণ্টিক প্ৰেমৰ লগত সাঙোৰ খাই পৰে। এই দিৱসটো প্ৰথম বাৰৰ বাবে প’প গিলাচিয়াছে ৪৯৬ খ্ৰীঃ পূঃ ত প্ৰতিষ্ঠিত কৰে আৰু ইয়াক পিছত ১৯৬৯ চনত চতুৰ্থ প’প প’লৰ দ্বাৰা সাধাৰণ ৰোমান দিনপঞ্জীৰ পৰা আঁতৰাই দিয়া হয়।
হৃদয়ৰ আকৃতিৰ পৰিসীমা, কপৌ আৰু ডেউকা থকা কিউপিডৰ ছবিক, আধুনিক ভেলেণ্টাইন দিৱসৰ প্ৰতীক হিচাপে গণ্য কৰা হয়। ১৯ শতিকাৰ পৰা হাতে লিখা ভেলেণ্টাইন বাৰ্তা আঁতৰি, তাৰ ঠাইত পাইকাৰী হাৰত শুভেচ্ছা প্ৰত্ৰৰ প্ৰচলন আৰম্ভ হয়।
ঐতিহাসিক সত্যতা
আদিতে কেইবাজনো খ্ৰীষ্টিয় শ্বহীদক চেইণ্ট ভেলেণ্টাইন নামেৰে নামকৰণ কৰা হৈছিল। ১৪ ফেব্ৰুৱাৰী তাৰিখত সন্মান জনোৱা সকল হৈছে ৰোমৰ ভেলেণ্টাইন (Valentinus presb. m. Romae) আৰু টাৰ্ণিৰ ভেলেণ্টাইন (Valentinus ep. Interamnensis m. Romae). প্ৰায় ২৬৯ খ্ৰীষ্ট পূৰ্বাব্দত খ্ৰীষ্টিয় পুৰোহিত ৰোমৰ ভেলেণ্টাইন গৰাকীক মৃত্যুদণ্ডৰে দণ্ডিত কৰা হয় আৰু তেওঁক ভায়া ফ্লেমিনা নামে ঠাইত কবৰ দিয়া হয়।
আখ্যান
ভেলেণ্টাইন দিৱসত বিশেষ গুৰুত্ব লাভ কৰা ১১টা জনপ্ৰিয় কাহিনী তলত উল্লেখ কৰা হ’ল।
দেবদাস আৰু পাৰু
ভাৰতৰ লগতে পৃথিৱীৰ অন্য কিছুপ্ৰান্তটো এই কাহিনী জনপ্ৰিয়। বাংলা ভাষাৰ সাহিত্যিক শৰৎ চন্দ্ৰ চট্টোপধ্যায়ে এই কাহিনীটোৰ ৰচনা কৰিছিল। এই কাহিনীটোক লৈ বৰ্তমানলৈকে কেবাখনো চলচ্চিত্ৰ আৰু নাটক নিৰ্মাণ কৰা হৈছে।
ছাহজাহান আৰু মমতাজ
১৬১২ত আৰ্জমুণ্ড বানু নামৰ এগৰাকী কিশোৰী মোগল সম্ৰাট ছাহজাহানৰ সৈতে বিবাহপাশত আবদ্ধ হৈছিল। মমতাজ ছাহজাহানৰ সকলোতকৈ প্ৰিয় পত্নী আছিল কিন্তু মমতাজৰ অকাল মৃত্যু ঘটাত পত্নীৰ মৃত্যু চিৰযুগমীয়া কৰি ৰাখিবৰ বাবে ২০০০০ কৰ্মী, এহেজাৰ হাতী আৰু সুদীৰ্ঘ ২০ বছৰ কাল ব্যয় কৰি তাজমহল নিৰ্মাণ কৰি উলিয়াইছিল। ছাহজাহানৰ মৃত্যুৰ পাছত তেওঁৰ নিজ ইচ্ছা অনুসৰি তাজমহলত থকা মমতাজত কবৰৰ কাষতেই কবৰ দিয়া হয়।
ছেলিম আৰু আনাৰকলি
মোগল সম্ৰাট আকবৰৰ পুত্ৰ ছেলিম আৰু আনাৰকলি নামৰ এগৰাকী সাধাৰণ নৰ্তকীৰ মাজত হোৱা এটা প্ৰেমৰ সম্বন্ধৰ আঁত ধৰিয়েই এই কাহিনীটো লিখা হৈছে।
ৰোমিঅ’ আৰু জুলিয়েট
নাট্যকাৰ উইলিয়াম শেক্সপীয়েৰে নাট্যৰূপ দি এই ঐতিহাসিক কাহিনীটো সমগ্ৰ বিশ্বতে জনপ্ৰিয় কৰি তুলিছিল। এই প্ৰেম কাহিনীটোৰ দুয়োগৰাকী নায়ক নায়িকাই তেওঁলোকৰ কৈশোৰতে পৰস্পৰে পৰস্পৰৰ প্ৰেমত পৰে, আৰু পাছত বিবাহপাশটো আবদ্ধ হয়। ৰোমিঅ’ আৰু জুলিয়েটৰ দুয়োটা পৰিয়ালৰ মাজত শত্ৰুতা থকা বাবে এই প্ৰেমৰ বান্ধোনত প্ৰাচীৰ হিচাপে থিয় দিয়ে। সকলো বাধাৰ সৈতে যুঁজি যুঁজি অৱশেষত ৰোমিঅ’ আৰু জুলিয়েটে কৰুণ মৃত্যুক সাৱটি লয়। দুয়োটি কিশোৰৰ কৰুণ মৃত্যুৱে দুয়োটা পৰিয়ালৰ শত্ৰুতাক বিনাশ কৰি প্ৰেমৰ বান্ধোনেৰে বান্ধ খাবলৈ অনুপ্ৰাণিত কৰে।
মেৰী আৰু পীয়েৰ কুৰী
এই সঁচা কাহিনীটো প্ৰেম আৰু বিজ্ঞানৰ কাহিনী বুলিও কোৱা হয়। ১৯০৩ চনত পদাৰ্থ বিজ্ঞানৰ ন’বেল বঁটা লাভ কৰা এইহাল প্ৰেমিক প্ৰেমিকাক লৈ লিখা এই কাহিনীটো ইংলেণ্ডত সবাটোকৈ জনপ্ৰিয়।
লায়লা আৰু মজনু
পাৰস্যৰ মধ্যযুগৰ এজন কবি জামি নুৰুদ্দিন আব্দুৰৰেহমান য়ে 'লায়লা মজনু' নামেৰে এটা ৰোমাণ্টিক কবিতা লিখিছিল। প্ৰকৃততে এই কাহিনী এক আৰবী আখ্যান আছিল।
কিঅ’পেট্ৰা আৰু মাৰ্ক এণ্টনী
এই কাহিনীটো নাট্যকাৰ উইলিয়াম শেক্সপীয়েৰে সৃষ্টি কৰিছিল।
লেন্সলট আৰু গুনিভেৰ
সম্ৰাট আৰ্থাৰৰ কাৰ্যকালত বিভিন্ন কাহিনী প্ৰচলিত হৈ আছে, এই কাহিনীটো তেনে এটা জনপ্ৰিয় কাহিনী।
পেৰিছ আৰু হেলেনা
এই কাহিনীটো হোমাৰৰ ইলিয়াডৰ অন্তৰ্গত।
জঙ্কি পানেই
এই কাহিনীটো উপন্যাস সম্ৰাট ৰজনীকান্ত বৰদলৈৰ“মিৰি জীয়ৰী”নামৰ বিখ্যাত অসমীয়া উপন্যাসৰ অন্তৰ্গত।অসমত এই প্ৰেম কাহিনীটো জনপ্ৰিয়।
তথ্যসূত্ৰ
শ্ৰেণী:উৎসৱ শ্ৰেণী:দিৱসসমূহ
সংখ্যা
সংখ্যা (Number) হ’ল বাস্তৱ জগতৰ (real world) বস্তুবোৰৰ পৰিমাণ প্ৰতিকাত্মক (abstraction) ৰূপত প্ৰকাশ কৰাৰ পদ্ধতি। সংখ্যাবোৰ প্ৰকাশ কৰিবলৈ ব্যৱহাৰ কৰা চিহ্নক অংক (digit) বোলা হয়। অংকক সংখ্যাৰূপে প্ৰকাশ কৰা নিয়মক সংখ্যা পদ্ধতি (number system) বোলা হয়। অংক, সংখ্যা আৰু ইহঁতক বাস্তৱজগতৰ তাত্বিক অনুৰূপত (abstract model) প্ৰকাশ কৰা আৰু সিহঁতৰ পাৰস্পৰিক সম্পৰ্কৰ বিষয়ে কৰা বিজ্ঞানসন্মত পদ্ধতিকে "গণিত" (mathematics) বোলা হয়। thumb|200px
ইতিহাস
আদিম মানৱৰ বিকাশৰ লগে লগে জীৱন-ধাৰণৰ পদ্ধতিৰ - যেনে পশুপালন, কৃষিজীৱি সমাজত মাটিৰ ভাগ-বতৰা, সাংস্কৃতিক দিশত যেনে দলৰ সদস্য সংখ্যাৰ হিচাব ৰখা আদিৰ লগত খাপখুৱাই হিচাবৰ সহজ উপায়ৰ প্ৰয়োজন হৈ আহিল। সেয়ে বিকশিত মস্তিষ্কৰ মানৱে (উদাহৰণ স্বৰূপে) ছাগলী, গৰু আদিৰ হিচাপ ৰাখিবলৈ এটা জন্তুৰ বাবে এটা শিলগুটি বা কেতিয়াবা এটা বস্তুৰ বাবে এডাল ৰচীত বন্ধা এটা গাঠি - আদি নিয়মত হিচাবৰ সৰলীকৰণ কৰিলে। ভৱিষ্যতে ইয়েই গৈ স্বাভাবিক সংখ্যা (natural number) ৰূপে চিহ্ন আকাৰ লাভ কৰিলে। পৰবৰ্তী কালত ইয়াৰ আৰু বিকাশ ঘটিব।
গণিতত প্ৰাচীন ভাৰতীয় সভ্যতাৰ বিশিষ্ট পণ্ডিত - যেনে আৰ্য্যভট্ট, বৰাহমিহিৰ, খনাৱতী আদিয়ে শূন্যৰ ব্যৱহাৰ কৰি দশমিক পদ্ধতি প্ৰৱৰ্তন কৰে। আধুনিক গণিতৰ বিকাশত এই আৱিষ্কাৰৰ ভূমিকা অপৰিসীম। পাছৰ যুগত, পাট আৰু মছলাৰ বাণিজ্যৰ ফলত হোৱা সাংস্কৃতিক আদান-প্ৰদানৰ জৰিয়তে সংখ্যাজ্ঞান আৰবলৈ বিস্তাৰিত হয় আৰু অধিক বিকশিত হয়। বৰ্তমান দশমিক সংখ্যা প্ৰণালী আৰু গণিত বিষয়ৰ চৰ্চাৰ পশ্চিমীয়া শৈলী এই দুই সভ্যতাৰ গৱেষণাৰ ওপৰত আধাৰিত।
বৰ্তমান যুগত সংখ্যা আৰু গণনাৰ ভূমিকা অপৰিহাৰ্য্য। বৈজ্ঞানীক কাৰ্য্যত ব্যৱহাৰ কৰিবলৈ ব্যৱহাৰ কৰা গণিতৰ মূল আধাৰ সংখ্যা। গণিতৰ বিভিন্ন ভাগ, যেনে বীজগণিত, সংখ্যাতত্ত্ব, কেলকুলাচ আদিত চৰ্চাত সংখ্যা প্ৰণালী এক অপৰিহাৰ্য্য অংগ।
সংখ্যা প্ৰণালী
সংখ্যা এটা বিভিন্ন প্ৰায়োগিক বা সাংকেতিক উপায়েৰে প্ৰকাশ কৰিব পৰা যায়।
সংখ্যাৰ শ্ৰেণী বিভাজন
thumb|right|300px|এটি [[অয়লাৰ চিত্ৰ|অয়লাৰ চিত্ৰত প্ৰকৃত সংখ্যাৰ কেইটামান প্ৰকাৰক দেখুওৱা হৈছে]]
প্ৰস্তৰ যুগ
বৰ্তমান গণিতৰ জন্ম হৈছিল গণনা শব্দৰ পৰা। গণনাৰ ধাৰণা পৰাই প্ৰথম সংখ্যা ব্যৱহাৰৰ প্ৰয়োজনীয়তা অনুভৱ হৈছিল যদিও সংখ্যাৰ জন্ম হৈছিল অনেক সময়ৰ পিছত। প্ৰাচীন প্ৰস্তৰ যুগত মানুহ যেতিয়া গুহাত বসবাস কৰিছিল তেতিয়াওঁ এক-দুই পৰ্যন্ত গণনা কৰিছিল বুলি ধাৰণা কৰা হয়। তেতিয়া পাৰিবাৰিক বা সামাজিক জীৱন ভালদৰে আৰম্ভ নহলেও পদাৰ্থৰ ৰূপ সম্বন্ধে তেওঁলোকৰ ধাৰণা আছিল। নৱ প্ৰস্তৰ যুগত মানুহে খাদ্য আহৰণ, উৎপাদন আৰু সঞ্চয় কৰিবলৈ আৰম্ভ কৰে। মাটি, কাঠ আৰু বয়ন শিল্পৰ প্ৰসাৰ ঘটে যাৰ অনেক নমুনা বৰ্তমান সময়ত আবিষ্কৃত হৈছে। অধিকাংশৰ মতে সেই সময়তেই ভাষাৰ বিকাশ ঘটে। ভাষাৰ যি বিকাশ হৈছিল তাৰ তুলনাত সংখ্যাত ধাৰণা আছিল বেছি স্পষ্ট। কিয়নো সংখ্যাবোৰৰ সদায় বিভিন্ন বস্তুৰ সৈতে সম্পৰ্ক থাকে। যেনে, পশুটো, দুই হাত, এযোৰ চৰাই, এটা মাছ, বহুটো গছ, সাতটা তৰা ইত্যাদি। আনকি অষ্ট্ৰেলিয়া, আমেৰিকা আৰু আফ্ৰিকাৰ অনেক ঠাইত আজিৰ পৰা মাত্ৰ দুশ বছৰ আগলৈকে এই ব্যৱস্থা আছিল।
বিশুদ্ধ সংখ্যাৰ ধাৰণা
"বিশুদ্ধ সংখ্যা" বুলি ক’লে বস্তু নিৰপেক্ষ সংখ্যাৰ ধাৰণাক বুজায়। প্ৰস্তৰ যুগৰ পৰাই আৰু অনেক সময়ত এই ধাৰণাৰ বিকাশ ঘটিছিল। এক বা দুইৰ সীমা চেৰাই আৰু ডাঙৰ সংখ্যা নিৰ্দেশ কৰোঁতে প্ৰথমে কেৱল যোগ ব্যৱহাৰ কৰা হৈছিল। পাছত লাহে লাহে যোগ আৰু গণনাৰ সহায়ত সৰুৰ পৰা ডাঙৰ সংখ্যাৰ দিশে যাবলৈ আৰম্ভ কৰে। দুটা অষ্ট্ৰেলীয় গোটৰ উদাহৰণ তলত দিয়া হ’ল:-
বাণিজ্যৰ প্ৰসাৰৰ লগে লগে সংখ্যাৰ ধাৰণা স্পষ্ট হ’বলৈ আৰম্ভ হয় কাৰণ তেতিয়া হিচাপ সংৰক্ষণ প্ৰক্ৰিয়াৰ প্ৰয়োজন পৰে আৰু এটা গোটৰ লগত আৰু এক গোত্ৰৰ তথ্যৰ আদান প্ৰদান জৰুৰী হৈ উঠে। এটি স্পষ্ট সংখ্যা ধাৰণাৰ উদাহৰণ হিচাপে অসমীয়া সংখ্যা পদ্ধতিৰ কথা কব পাৰি য’ত দশমিক প্ৰণালী ব্যৱহাৰ কৰি সংখ্যা গণনা কৰা হয়। একৰ পৰা দহলৈকে এই সংখ্যাকেইটাক মূল সংখ্যা বোলা হয়।
সংখ্যাক বিভিন্ন ব্যৱস্থাত প্ৰকাশ কৰা সম্ভৱ:
দশমিক ব্যৱস্থা
এই ব্যৱস্থাত সংখ্যাৰ এককটো অঙ্ক দহৰ এককটোৰ গুণিতক।
অনেক এককক দহৰ বিভিন্ন গুণিতকত প্ৰকাশ কৰাৰ বাবে বিশেষ উপসৰ্গ আছে:
দ্বৈত সংখ্যা ব্যৱস্থা
দ্বৈত সংখ্যা ব্যৱস্থাত (Binary number system) মাত্ৰ দুটা অংক, ০ আৰু ১ ব্যৱহাৰ কৰা হয়। যেনে, দশমিক ৬ সংখ্যাটি বাইনাৰিত প্ৰকাশিত হ’ব ১১০ হিচাপে। প্ৰতিটো অৱস্থানৰ গুৰুত্ব (weight) ২ কৰি অৰ্থাৎ ৬ = ১* ২২+১* ২১+১* ২০। এই সংখ্যা পদ্ধতিৰ সুবিধা হ’ল বৈদ্যুতিক বৰ্তনীত খুব সহজেই বাইনাৰি সংখ্যাৰ হিচাপ কৰা যায়, ফলত কম্পিউটাৰ আৰু ডিজিটেল বৰ্তনীত এই সংখ্যা ব্যৱস্থাৰ ব্যাপক প্ৰচলন হৈ আহিছে।
বাহ্যিক সংযোগ
শ্ৰেণী:গণিত
ঠেঙ্গাল কছাৰী জনগোষ্ঠী
ঠেঙ্গাল কছাৰী (Thengal Kachari) লোকসকল অসমীয়া জাতিৰ অন্যতম অংগ। চীনা তিব্বতীয় জনগোষ্ঠীৰ পৰা উদ্ভৱ হোৱা এই সম্প্ৰদায়টিৰ সাংস্কৃতিক জীৱন অসমীয়া জাতীয় সাংস্কৃতিক জীৱনৰ লগত ওতপ্ৰোত ভাৱে সাঙোৰ খাই আছে। উত্তৰ পূব ভাৰতত মংগোলীয়সকল কোন সময়ত প্ৰৱেশ কৰিছিল সঠিককৈ কোৱা টান। আনুমানিক খৃ:পূ: ১০০০ বছৰৰ পূৰ্বে তেওঁলোকে এই অঞ্চলত প্ৰৱেশ কৰিছিল।
ৰেভাৰেণ্ড ছিডনী এণ্ডলে বড়োগোষ্ঠীৰ লোকক দুটা ভাগত ভাগ কৰিছে, সেইদুটা হৈছে:-
ড॰ ভুবনমোহন দাসে এই বিভাজনক অসমত প্ৰব্ৰজন অনুসৰি দুটা ভাগত ভাগ কৰিছে - এই পূব গোষ্ঠীতেই ঠেঙ্গাল কছাৰীক ড॰ দাসে অন্তৰ্ভুক্ত কৰিছে।
center ৰেভাৰেণ্ড ছিডনী এণ্ডলৰ "The Kacharis" গ্ৰন্থৰ আধাৰত পণ্ডিতসকলে অনুমান কৰা অনুসৰি ঠেঙ্গাল কছাৰীৰ অৱস্থান
center ড॰ ভুবনমোহন দাসৰ "The Peoples of Assam" গ্ৰন্থৰ মতে ঠেঙ্গাল কছাৰীৰ অৱস্থান
'ঠেঙ্গাল' ৰ উত্পত্তি
বুৰঞ্জীবিদ আৰু পণ্ডিত সকলৰ মতে ব্ৰহ্মপুত্ৰ উপত্যকাত পৰ্বতৰ দাঁতি-কাষৰীয়া ঠাইত প্ৰথমে বাস কৰা মংগোলীয় বা কিৰাত সকলেই এসময়ত কছাৰী নাম পায় আৰু 'কছাৰী' নামকৰণ অসমৰ হিন্দু ওচৰ-চুবুৰীয়া সকলৰ সৃষ্টি।
হেমকোষ অভিধানত ' ঠেঙ্গাল ' ৰ বিষয়ে অসমৰ এজাতি আদিমবাসী কছাৰী বুলি উল্লেখ কৰিছে।
কিম্বদন্তিমতে, ৰজাই কছাৰী সাহসী আৰু যুদ্ধ বিদ্যাত পাকৈত সকলক যুদ্ধৰ বাবে সৈনিক হিচাপে ৰাখিছিল আৰু যুদ্ধৰ বাবে তেওঁলোকক ঠেঙা (Pantloon) পিন্ধিবলৈ দিছিল। সেই ঠেঙা পিন্ধাৰ বাবেই তেওঁলোকক ঠেঙাল বুলি মাতিছিল। সময়ৰ লগে লগে সেই ঠেঙা পিন্ধা কছাৰীসকলেই ঠেঙাল সম্প্ৰদায়ত পৰিণত হয়।
বৰ্তমান ঠেঙাল কছাৰী সকল যোৰহাট, গোলাঘাট, শিৱসাগৰ, ডিব্ৰুগড়, লক্ষীমপুৰ, দৰং, শোণিতপুৰ, কাৰ্বি আংলং আদি জিলাত আৰু ডিমাপুৰত সিঁচৰতি হৈ আছে।
পৰম্পৰাগত সাজপাৰ
ঠেঙ্গাল কছাৰীসকলৰ পৰম্পৰাগত সাজপাৰৰ ভিতৰত পুৰুষসকলৰ প্ৰধান সাজ চুৰীয়া,চাদৰ, হাতৰ দীঘল চোলা। এৰী, মুগা,পাট আৰু অনান্য সূতাৰে মহিলাসকলে ঘৰতে পুৰুষৰ বাবে তৈয়াৰ কৰি দিয়ে। বিয়া-বাৰুত পুৰুষে মুগাৰ চোলা-চুৰীয়া, চেলেং,গামোচা আৰু মূৰত মুগাৰ পাগ মাৰে। দৰাৰ বাবে আঢ়ৈকঠীয়া চেলেং কাপোৰ, দুকঠীয়া গামোচা বাধ্যতামূলক। তেনেদৰে মহিলা সকলে মেখেলা, বুকুত ৰিহাৰে বান্ধি মেথনি মাৰে, গাত চাদৰ আদি পৰম্পৰাগতভাৱে পৰিধান কৰে। গাভৰু ছোৱালীয়ে সাধাৰণভাৱে ৰিহা, চাদৰ মেখেলা পিন্ধে। মুগা, এৰি, পাটৰ গুণাকৰা, গাঁৰিদিয়া বা কেচবচা ৰিহা, মেখেলা চাদৰৰ প্ৰচলন থকাৰ উপৰিও কপাহী সূতাৰেও তৈয়াৰী সাজৰ প্ৰচলন আছে। ৰিহা-মেখেলাৰ পাতলিত গছ লতা, ফুল পাতৰ, জীৱ-জন্তু আৰু জ্যামিতিক ছবি বাচি লোৱাত ঠেঙ্গাল কছাৰী তিৰোতাসকল বৰ পাকৈত বুলি কোৱা হয়। এই ৰীতিৰ অনুৰূপ চিত্ৰ ডিমাপুৰ আৰু কাছমাৰি পথাৰৰ ভাস্কৰ্যত থকা বুলি ড° বিৰিঞ্চি কুমাৰ বৰুৱাই অসমীয়া ভাষা আৰু সংস্কৃতি নামৰ গ্ৰন্থত উল্লেখ কৰিছে। ঠেঙ্গাল জনগোষ্ঠীৰ দৰাৰ দৰে কইনাৰ সাজো সুকীয়া। আঢ়ৈকঠীয়া ফুলাম চেলেং,ৰঙীন ফুলাম মেখেলা,ৰিহা সুন্দৰকৈ কইনাৰ বাবে তৈয়াৰ কৰে।  জনজাতীয় মহিলাৰ মাজত ওৰণি আৰু সেন্দুৰৰ ব্যৱহাৰ দেখা  পোৱা নাযায় যদিও ঠেঙ্গাল কছাৰী  তিৰোতাই  ওৰণি লয় আৰু সেন্দুৰ ব্যৱহাৰ কৰে।
বাহ্যিক সংযোগ
শ্ৰেণী:অসমৰ জনগোষ্ঠী শ্ৰেণী:কছাৰী জনগোষ্ঠী
জৈৱ ইন্ধন
জৈৱ ইন্ধন (Biofuel) হৈছে নৱীকৰণ যোগ্য ইন্ধন বা শক্তিৰ উৎস। যিহেতু জীৱাশ্ম ইন্ধনৰ প্ৰয়োগে বায়ুমণ্ডলত সেউজ গৃহ গেছৰ বৃদ্ধি কৰে গতিকে বিকল্পৰ অন্যতম উপায় হ'ল জৈৱ ইন্ধনৰ প্ৰয়োগ। উদ্ভিদ,পশুৰ চৰ্বীৰ পৰা প্ৰস্তত কৰা ইথানল তথা বায়'ডিজেল হৈছে জৈৱ ইন্ধনৰ উদাহৰণ।
তথ্য সংগ্ৰহ
শ্ৰেণী:ইন্ধন
ৰামন প্ৰভাৱ
ৰামন প্ৰভাৱ বা ৰামন বিক্ষেপণ (Raman effect বা Raman scattering) হৈছে ফ'টন (Photon) কণাসমূহৰ অস্থিতিস্থাপক বিকিৰণ। ১৯২৮ চনত চি ভি ৰামন আৰু তেওঁৰ ছাত্ৰ কে এছ কৃষ্ণণে তৰল পদাৰ্থত "ৰামন প্ৰভাৱ" আৱিষ্কাৰ কৰিছিল। চি ভি ৰামনৰ নামেৰে নামকৰণ কৰা এই পৰিঘটনাটো ১৯২৩ চনত আডল্ফ স্মেকালে তাত্ত্বিকভাৱে পূৰ্বানুমান কৰিছিল।
ৰামন প্ৰভাৱ অনুুসৰি পোহৰ কোনো পাৰদৰ্শী মাধ্যমেৰে পাৰ হ'লে ইয়াৰ প্ৰকৃতি তথা স্বভাৱ সলনি হয়। যেতিয়া ফ'টন কণাসমূহ বিক্ষিপ্ত হয়, তেতিয়া সৰহ সংখ্যক ফ'টন অস্থিতিস্থাপকভাৱে এনেদৰে বিক্ষিপ্ত হয় যে বিক্ষিপ্ত কণাসমূহৰ শক্তি (তৰংগ দৈঘ্য আৰু কম্পনাংক) আপতিত ফ'টন কণাৰ সৈতে সমান হয়। আপতিত ফ'টন কণাৰ কম্পনাংকতকৈ বিক্ষিপ্ত ফ'টন কণাৰ কম্পনাংক বেছি হ'লে অল্প সংখ্যক ফ'টন কণা পুনৰ বিক্ষিপ্ত হয়। গেছৰ ক্ষেত্ৰত শক্তিস্তৰৰ পৰিৱৰ্তনৰ লগে লগেই আণৱিক শক্তিৰো পৰিবৰ্তন ঘটে। ইয়াৰ দৃশ্যমানতা বিক্ষিপ্ত অণু সংখ্যাৰ ওপৰত নিৰ্ভৰ কৰে।